text:
Abakobwa n’abagore ni bamwe mu biremwa bihora byifuza gusa neza no kugira uburanga burangaza benshi ku buryo uko bagaragara bituma bishimirwa n’abagabo benshi bityo bikabafasha gukundwa n’abasore bihagazeho, ibi ni bimwe mu byo wakora bikagufasha kugira ubwiza buhebuje.
1. Menya ubusobanuro bw’ubwiza
Kugira ngo umukobwa cyangwa umugore abashe kongera ubwiza asanganywe ,agomba kubanza kumenya ubusobanuro bw’ijambo ubwiza. Kuba mwiza kuri wowe bisobanura iki?Banza ushake icyo wowe wita ubwiza. Andika nibura ibintu bigaragaza umuntu mwiza. Rebera kubandi kubwawe ubona ko ari beza. Uzasanga ibyo ubona kubo wita beza ,abandi babibona ukundi gutandukanye n’uko wowe ubibona. Hari igihe ushobora kwicara ugataka umuntu ko ari mwiza,njye naza nkabona ibyo uvuga ntagaciro mbihaye,uwo wita mwiza njye simubonemo ubwo bwiza.
2. Ntukigereranye n’abandi
Kwigereranya na kanaka ntibikongerera ubwiza. Shaka uko ubumbatira ubwiza bwawe utiriwe urebera kubandi. Ntamuntu uremye nk’undi. Wishaka kumera nk’anbandi. Kuba mwiza cyangwa kongera ubwiza usanganywe ntibisobanura guhinduka undi wundi.
3.Ugomba kwita ku bwiza bwawe
Fata icyirori wirebe ,ushake ikintu cyiza ku mubiri wawe. Hari ubwo kiba kihishe,ugomba kubanza kuvumbura ikintu cyiza wifiteho. Ntamuntu kuri iyi si ubura ikintu kiza ku mubiri we. Nta n’umwiza wabuze inenge na nyirahuku igira amabinga. Ushobora kuba ufite amaso meza, amaguru meza,intugu nziza,umusatsi mwiza,..Niba umaze kumenya ibanga ry’ubwiza bwawe,tangira kurisigasira. Imbaraga zawe zigomba kwibanda kuri iryo banga wibonyeho. Menya uko urikoresha.
4.Shyira imbaraga ku bwiza bwo mu mutima
Hari abakobwa/abagore baba bafite ubwiza bugaragara inyuma ariko wakumva amagambo amusohokamo ukumirwa. Mwene ubwo bwiza buba bupfuye ubusa. Shyira imbaraga ku bwiza bwo ku mutima. Menya kubana neza no kuvugana n’abantu mu mvugo iboneye. Kubaha bose utarebye imyaka,n’icyubahiro umuntu afite ni iturufu ishobora gutuma umuntu akwikundira ukaruta wawundi usa n’ihoho ariko ufite imico mibi n’imyitwarire idashamaje.
5.Iyiteho
Ubwiza bw’umukobwa n’umugore bugomba guhora bwitabwaho. Shaka umwanya wiyiteho:Umusatsi nicyo kintu cya mbere kigaragaza ubwiza bw’umukobwa/umugore, witeho uko bishoboka. Shaka ibirungo(maquillage) ubona biberanye n’isura yawe ubundi nakubwira iki. Gukabya kubirundaho siko kuba mwiza cyane. Shyiraho maquillage iri mu rugero.
6. Kwimenya
Burya abakobwa bose ni beza ariko ikibazo kibakomerera ni ukwimenya. Nyuma yo kumenya ibyiza wifiteho menya n’ibice by’umubiri byaba atari byiza. Irinde kwirukira ibigezweho utabanje kureba ko bijyanye n’imiterere yawe. Niba hari imyenda ubona undi mukobwa/umugore yambaye ikamubera biba bitewe n’uko ateye wowe imenye urebe neza niba bijyanye nawe. Ushobora kuba ufire amaguru mabi wabona umukobwa naka yambaye ijipo ngufi ikamubera kuko we aye ari meza uti nanjye natanzwe kandi wenda wifitiye ikibuno kinini wakwambara nk’ipantaro ikakubera. Niba naka afite munda heza akambara umupira uherekana wowe ufite ibicece uti nacitswe kandi burya nawe hari icyiza kikuriho ushobora kugaragaza ukaba mwiza. Ni ingenzi rero ko wimenya mbere yo kwirunga, kwiyambika, kwisukisha n’ibindi nk’ibyo.
Ibanga risumba ayandi ni ukugira amagara mazima. Ubwiza ufite cyangwa uharanira ntacyo bwaba bumaze igihe utarinda amagara yawe. Ntiwiyandarike ukandura SIDA,ejo ukigendera(ugapfa) nkeka ko ubwiza bwawe buzaba bupfuye ubusa. Kwirirwa wiyahuza ibiyobyabwenge wangiza umubiri wawe ,ntacyo ubwo bwiza buzaba bukimaze.
This post was created with our nice and easy submission form. Create your post!


c: text/html

text:
Karongi: Hari abatishoboye bamaze amezi 6 batarahabwa inguzanyo basinyiye
Bamwe mu baturage bo mu kagari ka Bubazi mu murenge wa Rubengera mu karere ka Karongi baravuga ko basinye amazerano y’inguzanyo leta yageneye abaturage bo mu cyiciro cya mbere n’icya kabiri cy’ubudehe ariko hashize amezi atandatu asagaho gato inguzanyo basinyiye batarayibona bakibaza impamvu batarayihabwa.
Abo baturage bavuga ko basinye amasezerano asabaga inguzanyo ihwanye n’ibihumbi100 by’amafaranga y’u Rwanda ihabwa abaturage bagaragaje imishinga y’iterambere. Nyuma yo kuyasinya ngo hari abahawe amafaranga bo ntibayabona.
Umwe agira ati ” Ikibazo cy’inguzanyo nyine twujuje iriya form y’amasezerano y’uko tuzajya twishyura ariko baduha igihe cyo kubona amafaranga, igihe cyo kubona amafaranga rero yabonye bamwe na bamwe icyo gihe dutegereza ko tuzayabona birangira tutayabonye sinzi impamvu, batubwiraga ko amafaranga ari hafi aho ngaho badusinyisha amasezerano mbere”.
Undi agira ati “Twabuze mbese uburyo twabibazaho nta nama zikiba haba ku mududugu cyangwa ku kagari na SACCO niyo yayaduhaga ariko nta nama ikidukoresha ngo tumenye uko bihagaze, ntituzi niba amafaranga akiri muri SACCO cyangwa niba ntayo bagifite”.
Aba baturage bibaza niba igihe cyo kwishyuza ayo mafaranga y’inguzanyo batazishyuzwa inguzanyo basinyiye ariko ntibayihabwe.
Umunyamabanga nshingwabikorwa w’umurenge wa Rubengera, Rukesha Emile avuga ko abahawe inguzanyo ari abari bujuje ibisabwa akamara impungenge aba baturage ko batazishyuzwa amafaranga batahawe.
Agira ati”ni ukuvuga ngo inguzanyo yose twarayitanze ayo twari dufite miliyoni 19[Frws] zose twarazitanze, ni ukuvuga ngo abongabo hari abo amasezerano yabo twabonaga bidakoze neza, tugasuzuma ibijyanye n’ubunyangamugayo n’ibindi,ubwo ngubwo ntibemerewe nyine kandi umuntu ntabwo wamwishyuza utaramuhaye amafaranga abanda batangiye no kkwishyura rwose”.
Iyi nguzanyo y’amafaranga ibihumbi ijana yahabwaga abateguye imishinga y’iterambere akunguka 2%. Ni inguzanyo yo guteza imbere abaturage bo mu cyiciro cya mbere n’icya kabiri cy’ubudehe, bamwe muri aba baturage bari basinyiye inguzanyo ariko ntibahihabwe bavuga ko imishinga bari bateguye yari kubafasha kwikura mu bukene muri ibi bihe by’ icyorezo cya COVID-19 ariko imishinga yabo bavuga ko yabaye imfabusa.
Inkuru dukesha Isangano

robotstxt: allowed

filter: keep


text:
Munsi y’imyaka 20 ni igihe umuntu aba yuzuyemo uguhuzagurika n’amateka asekeje aranga abato. Iyo agenda yegereza imyaka 30, aba atangiye kubona ibintu mu buryo butandukanye n’ubwo yayibonagamo mbere.
Ni ibintu bitangaje kuba umuntu yakwinjira mu myaka 25 cyangwa 30 yitwara nk’uko yitwaraga mbere mu myaka ya za 20.
Inkuru Rwandaforbos.com icyesha El Crema igaragaza ibintu 10 umukobwa urengeje imyaka 25 aba agomba kumenya kugira ngo imyitwarire ye itandukane n’iyo mu bwana.
1. Kutita ku byo abantu bavuga
Umuntu uri gukura ntabwo atakaza umwanya mu byo abantu bamuvugaho ahubwo yiga kuba uwo agomba kuba we. Iyo ubaho uko ugomba kubaho nibwo ubuzima buba bwiza kurenza kwita ku byo abantu bakuvuga ngo ukunde ubashimishe.
2. Kutihutira gushaka umugabo
Kuri iyi myaka usanga abakobwa bose baba bafite ibitekerezo byo kubaka urugo kuko babona abandi bagenzi babo nabo barimo kubikora.
Ugomba gushaka kuko wumva ugejeje igihe muri wowe kandi wabonye uwo umutima wawe wifuza atari uko wumva ugiye gukora nk’ibyo abandi bakora kandi utarabona umuntu ukubereye.
3. Ntabwo uba ukwiye kujya mu rukundo rwo kwikinira
Igihe umuntu akiri mu myaka mito kuba yaba ari mu rukundo n’umuntu badafitanye gahunda yo kuzambana ahubwo ari ukugira ngo abe afite umukunzi baganira, basohokana cyangwa bagirana ibihe byiza nta cyo bitwaye.
Kuri iyi myaka rero irenze 25 ni byiza ko wabanza ugashishoza, wasanga urukundo werekezamo nta gahunda yarwo, ukabivamo utaratakaza umwanya wawe.
4. Kumva ko utabereyeho kunezeza buri wese
Ntabwo umuntu yanezeza buri wese muri sosiyete ariko igihe cyose ufashe umwanzuro kandi ukumva ko ukubereye ntabwo ari ngombwa ko utanga ibisobanuro ngo abantu bumve ko uri mu kuri.
5. Kurekana n’inshuti mbi zitaguteza imbere
Iyo umuntu akiri muto hari ubwo aba yibaza uko byagenda aramutse arekanye n’inshuti ze (ikigare) ariko uko ukura uba ugomba gufata imyanzuro yo kudakomezanya n’izo nshuti mbi.
6. Kwiga kubabarira
Ntushobora kubohoka igihe cyose utababarira. Ushobora kuba warahuye n’ibikubabaza mu buzima busanzwe no mu rukundo ariko ntabwo wakira ibyo bikomere igihe utababarira.
Kugira ngo ubeho uri umuntu unezerewe ni uko wababarira abakubabaje bose.
7. Kugira umuco wo gufasha
Nta kintu cyiza kibaho nko kuba wabaho ufite abandi uha ibyishimo, igihe cyose witoje kubaho utanga biguha ibyishimo mu buzima bwawe kuko ubona n’abandi bishimye wabigizemo uruhare.
8. Kugira umuco wo kuzigama
Kugira umuco wo kuzigama ni ibintu by’ingenzi mu buzima cyane cyane iyo urengeje imyaka 25 kuko uba urimo gukura.
Ni byiza ko ugira umuco wo kuzigama kuko ntabwo uba uzi uko ejo bizagenda, uko buzacya byifashe kandi udafite n’undi wazitabaza.
9. Kutigereranya n’abandi
Ugomba gukunda uwo uriwe, ugakunda uko ubayeho ntuhore wigereranya n’abandi.
Iyo uhora wigereranya n’abandi usanga bigusubiza inyuma bikakwambura ibyishimo kuko buri gihe uzasanga harimo abakuruta mu bushobozi no mu bwiza. Wikwifuza kuba uwo utariwe.
10. Urukundo ntabwo ari ukuba nyamwigendaho
Ugomba kumenya ko mu rukundo hari ibyo uba wifuza ku mukunzi wawe kandi nawe hari ibyo aba akwifuzaho.Ni ngombwa ko utaba nyamwigendaho nawe ntabe nyamwigendaho kugira ngo muhurize hagati
Nshimiyimana Emmanuel


text:
Mu ihishurirwa ry’Abanyarwanda, hagiye havukamo inganzo z’ingeri nyinshi, muri zo hakabamo inganzo y’ubusizi, bwari bugenewe gusingiza umwami n’ingoma ye, bukaba ikigega karundura gihunitse amateka y’ibikorwa by’abami b’u Rwanda n’ibyabaye ku ngoma zabo.
Ubusizi ni icyiciro cy’Ubuvanganzo nyemvugo bw’ibwami butazwi neza igihe bwatangiriye, ariko bugitangira bwahangwagamo imivugo migufi bitaga “Ibinyeto,” abahanzi babyo bakitwa “Abenge”.
Bwaje gutera imbere ku ngoma ya Ruganzu Ndoli wimye ahasaga mu wa 1510, afatanyije n’Umugabekazi Nyirarumaga, babashije kuzahura umuco nyarwanda, ubusizi buhabwa umwihariko w’ibwami. Ni bwo bwahawe izina rishya, Ibinyeto bihinduka “Ibisigo nyabami’’ naho abababihangaga bitwaga Abenge, bahinduka Abasizi.
Buri ngoma y’umwami wimaga i Rwanda, hagendaga havuka ibisigo bishya bigamije kuvuga ibigwi n’ibisingizo by’ingoma n’umwami uyitetseho, uko bwije n’uko bukeye byagendaga byiyongera umunsi ku wundi.
Bigeze ku Mwami Cyilima Rujugira, byatangiye kuzamuka, kubera ibihanitse byabaye ku ngoma ye birimo gutsinda igitero gikaze cyari cyagabwe ku rufatanye rw’ibihugu by’u Burundi, u Bugesera, i Gisaka na Ndorwa, nuko ahandirwa ibisigo by’impakanizi n’iby’ikobyo bigera kuri 29.
Ku ngoma ye kandi hari abasizi b’abahanga barimo Bagorozi na Muhabura tutibagiwe na Kalimunda. Abo bombi bigaragaje mu byo bise “Ibisigo by’ibyuma”! Abazi amateka yabyo, bavuga ko byari ibisigo byuje ubuhanga buhanitse, kuko byahanzwe mu buryo buhutiweho kandi butisobye ba nyiruguhanga ibyo bisigo.
Kuki byiswe Ibisigo by’ibyuma?
Abatekereza amateka y’ibisigo byiswe iby’ibyuma, batubwira ko ari ibisigo bigera kuri Birindwi byahanzwe n’inzobere mu busizi zavuzwe haruguru. Impamvu byiswe ibisigo by’ibyuma, byaturutse ku makimbirane yabaye hagati y’Abasizi Kalimunda na Muhabura, ubwo Kalimunda yajyaga gucurisha amacumu (ibyuma) y’abarwanyi maze Muhabura wagengaga icuriro muri ibyo bihe akamurangarana, avuga ko yabanje gushaka ibikoresho by’abatabazi b’Abacengeri.
Amakimbirane yavutse atyo, haba kwibaza niba hatsinda ingabo cyangwa abatabazi b’Abacengeri ku buryo hari abagombye gukerereza abandi mu gushakirwa ibikoresho.
Ibyo byatumye Kalimunda ajya kurega Muhabura kwa Cyilima Rujugira, mu gutanga ikirego cye yamureze mu gisigo yise “Ibyuma bitsindira abami,” mu kwiregura Muhabura yerekana ko yabanje gucura ibyangombwa by’abatabazi by’Abacengeri, abivuga mu cyo we yise “Ibyuma bimarira abami urubanza.”
Umwami yasabye abandi basizi kumufasha guca urubanza maze uwitwa Nyamugenda asa n’ushyigikira Kalimunda mu gisigo yise “Iyo urubanza rwagombye abakuru,” abandi bari aho na bo bagize icyo babivugaho, ni bwo Bagorozi agize ati “Zemeye inganzo ingongo”, maze Muhabura mu kwiregura asubiza Bagorozi ati “Mbwire Bagorozi umunsi ugumye”.
Umuhungu wa Muhabura witwaga Ndamira yamwunganiye mu gisigo yise “Abatabazi bagira ubatemera,” mwene Bagorozi na we yunganira se mu gushyigikira Kalimunda ati “Urubanza ruhari ntiruhumburwa” asa n’ushaka kuvuga ko urubanza rwaciwe n’umwami rudasubirwamo.
Muri ibyo bisigo byahanganywe ubuhanga, byashimishije Rujugira by’ihabya, nubwo byarimo impaka zo gukemura urubanza bari bamuzaniye.
Abasizi bakajije umurego mu kurushaho guhangiraho ibyo bisigo, mu rwego rwo kujya impaka cyane kugira ngo banagaragaze umusizi w’umuhanga kurusha undi. Guhera ubwo, ku ngoma ya Rujugira, ibyo bisigo byahawe inyito yihariye kubera amateka yihariye kandi akomeye byagize mu buvanganzo bw’Ubusizi nyarwanda


text:
Nyamasheke: Bagiye kubaka umudugudu ntangarugero uteye nk’uwa Kinigi
Nyuma yo kubaka umudugudu w’icyitegererezo wa Kinigi mu Karere ka Musanze, Umudugudu watashywe ku ya 4 Nyakanga 2021 ubwo hizihizwaga ku nshuro ya 27 isabukuru yo kwibohora, hagiye kubakwa undi mudugudu wa Gihombo mu Karere ka Nyamasheke, mu ntanzi z’ikiyaga cya Kivu.
Imidugudu nkomatanyabikorwa, ni ishusho y’icyerekezo u Rwanda rwihaye mu ntego yo gutuma Umunyarwanda atura neza kandi agatera imbere.
Umushinga wo kubaka uwo mudugudu ukomeje gutegurwa n’ubwo hataragaragazwa igishushanyo mbonera, ariko biragaragara ko umudugudu ugiye kubakwa ufitanye isano n’uwubatswe mu Murenge wa Kinigi.
Aho uwo mudugudu ugiye kubakwa hakomeje gusurwa, ndetse ku wa Mbere tariki 04 Ukwakira 2021, abayobozi batandukanye barimo Minisitiri w’Ubutegetsi bw’igihugu Gatabazi JMV, Minisitiri w’Ingabo, Gen Maj Albert Murasira, Min w’Ubuhinzi n’ubworozi, Geraldine Mukeshimana, Umunyamabanga wa Leta muri Minisiteri y’Ubuzima, Dr Mpunga Tharcisse, n’abandi bayobozi, bagendereye Akarere ka Nyamasheke, mu rwego rwo gutegura iyubakwa ry’uwo mudugudu ntangarugero mu Murenge wa Gihombo.
Minisitiri w’Ubutegetsi bw’igihugu, Gatabazi JMV, avuga ko mu Murenge wa Gihombo ahahoze Komine Rwamatamu, ari ho hagiye kubakwa uwo mudugudu, uzatuzwamo imiryango isaga 140, nk’umushinga mugari uzaherekezwa n’ibikorwa by’ubuhinzi n’ubworozi.
Yagize ati “Hano Nyagahinga hagiye kubakwa Umudugudu w’Icyitegererezo uzatuzwamo imiryango isaga 140, ikigo nderabuzima kigezweho, amashuri mashya harimo na smart class rooms, umuhanda wa kaburimbo, agakiriro, ECD, Salle polyvalente, ibibuga n’ibindi”.
Arongera ati “Uyu ni umushinga mugari, kuko uzaherekezwa n’ibikorwa by’ubuhinzi n’ubworozi bigezweho, bikazatanga akazi ku rubyiruko, abagore n’abagabo, byubake ubumwe bw’abahaturiye bose”.
Ni umushinga washimishije benshi, aho bavuga ko Akarere ka Nyamasheke raporo zagiye zigaragaza ko ari ko karere gafite umubare munini w’abaturage bakennye, ubu bagiye gutera imbere bitewe n’ibyo bikorwa remezo bagiye kwegerezwa.
David Mugarura ati “Ni byiza ko ibikorwaremezo bikomeje kwegerezwa abaturage”.
Hatungimana Damien ati “Iyi midugudu ni igisubizo ku iterambere rirambye, amashuri, amavuriro, imyidagaduro kuko ibibuga biri hafi aho, isuku, ubukorikori, iyi gahunda ni nziza”.
Uwimana ati “Aha hantu ni heza cyane, umuyaga uturuka mu kiyaga cya Kivu uzajya uzana amahumbezi mu mudugudu”.
Ndatumuremyi Japhet, ati “Iki ni ikimenyetso cyiza, kigaragaza ko dufite ubuyobozi bwiza bwita ku baturage”.
Mbarushimana Pio ati “Uzaba umeze nk’uwa Kinigi neza neza! Genda Rwanda uraryoshye”.
Tuyiringire Aimable ati “Genda Rwanda uratengamaye, turabashimiye Hon. mukomeze muduhe iterambere twifuza!”
Theoneste Nsengimana Gasore ati “Koko nta gihugu cyaruta u Rwanda ndabarahiye! Umunsi ku wundi ibyiza biza umusubirizo, Leta y’Ubumwe muri ntagereranwa rwose mureke dutete kuko twarateteshejwe. Umuturage ku Isonga, ni rweme”.
Ingabire Gilbert ati “Njyewe nikundira ukuntu Hon.Gatabazi yicisha bugufi iyo mubonye ari kumwe n’abaturage amarangamutima arazamuka rwose, akunda gusabana nabaturage”.
Ibitekerezo ( 2 )
Ubuyobozi bwacu bwarakoze kutwibuka kuko akarere kacu ka NYAMASHEKE kari mu turere twashigajwe inyuma mu iterambere,bazadufashe n’imihanda ihuza imirenge ndetse n’ibikorwa remezo:amashuri,amavuriro ndetse n’amasoko ikorwe kuko mu bituma abaturage b’ako karere tuguma mu bwigunge nabyo birimo.
Murakoze.
Muzawubake na bannyahe...banyiraho bawujyemo bishimye niba guca ubukene n.akajagari aribyo bigenderewe .sinumva iriya rwaserera ihari icyo igamije


text:
Ayo mateka ntitwayasubiza inyuma ngo ahinduke, byararangiye. Nituyashyireho akadomo tuvuge ngo ntazongere kurangwa iwacu. Kandi tujye twibuka ko nta munyarwanda utayahuriyemo n’ingaruka zakagombye kumusigira isomo rikomeye. Urwango ni rubi, iyo urufite rukwica umutima mbere y’uko n’uwo wanga abimenya. Ndashimira abarwicujije, bakicisha bugufi bagasaba imbabazi, nabyo ntibyoroshye ndabizi, ni impano y’Imana ariko Imana urayisaba, kandi iyo wicishije bugufi iraguha, ikaguhera ubuntu. Bisaba imbaraga zikomeye z’umutima, izo mwarazigabiwe, nimuzishyire mu bikorwa muzasige umurage mwiza. Bavuga ko umubyeyi gito araga abana ibyamunaniye, kuraga abana urwango ntihakabeho i Rwanda.
Nitwirinde gutoneka abarokotse Jenoside, tubafate mu mugongo muri iki gihe twibuka Abanyarwanda b’inzirakarengane bishwe urw’agashinyaguro kandi nta cyaha bakoze ari inzirakarengane baziza uko zavutse. Kandi tujye twibuka ko bapfuye nabi bicwa n’abo batagiraga icyo bapfa, bari basangiye byose, bakazira ingengabitekerezo y’urwango. Umwana w’uruhinja ntacyo yari kugira apfa n’umuntu mukuru. Twibuke ko Jenoside yakozwe ku manywa y’ihangu isi yose irebera. Abatugejeje kuri aya mateka ntabwo baricuza, n’ubu turangaye byasubira. Ariko nta kitubwira ko haba Jenoside yakorewe Abatutsi kuko ahari urwango hatabamo ibitekerezo bizima. Twatewe icyasha n’amateka nimuze tukirenge tugaragaze ko dufite agaciro n’ubumuntu.
Bayobozi b’Ubucamanza, iki gika nimwe nkigeneye. Imanza zihoraho hagati y’abantu kuko ahari abantu hanuka urunturuntu. Ariko niba hari imanza zisubizamo ibya gacaca nsanga zikwiye kwirindwa ku barokotse muri ibi bihe by’icyunamo bibazurira imibabaro n’agahinda. Simbangamiye ubucamanza no guhana uwakora icyaha uwo ariwe wese. Ariko kubyutsa ibibazo bya Gacaca mu cyunamo nabigereranya no kudaha agaciro Jenoside yakorewe Abatutsi. Abasubirishamo imanza simbabujije, ariko iyo gahunda iba ikwiye gushyirwa nyuma y’ukwezi kwa Nyakanga, nubwo imibabaro y’abarokotse Jenoside itagira igihe irangirira. Kandi icyo nibwira ni uko iyiba abarokotse bishyurwaga uko bikwiye harimo abatanakenera ubufasha bwa Leta, nayo ikaruhuka. Leta ni umubyeyi wa twese kandi ntiyigeze iterana umuturarwanda n’umwe.
Rubyiruko Rwanda rw’ejo, mwebwe nkingi twegamiye, nimwe duhanze amaso. Mumenye ko nimunyerera twe tuzagwa. Nimwe BeneRwanda, abakuze turabyina tuvamo. Nimukomere ku ndangagaciro zanyu zarangaga Abanyarwanda. Ubutwari, Ubunyangamugayo no gukunda igihugu. Mukomere ku muheto murwanire bose, ivangura muryime icyanzu.
Mwirinde gutega amatwi abababyobya. Mumeze nk’indabo mu busitani, mwese muri beza mukwiye gukundwa. Nimwe mutuma u Rwanda ruba rwiza kuko muri umutima warwo. U Rwanda ni ubusitani, mwe muri indabo zirugira rwiza, rugashashagirana ubwiza bwanyu rukifuzwa n’amahanga. Nimusigasire amateka yanyu, ejo batayabahimbira uko bashaka kandi muhari. Nimwirinde ababayobya mudata umurongo mugateshuka ku ntego. Mwirinde urwango rwabasubiza aho twavuye, nimurebe ahazaza mwiteze imbere. Musige inyuma ibibaca intege, mwitegurire isi uko muyifuza, isi itagira icyasha cy’urwango, mwiyubakire igihugu cy’urukundo mwese mucyiyumvemo nk’umubyeyi ubahetse.
Ndabasaba imbaraga z’umutuma n’ibikorwa mwe mwarokotse. Barokotse dusangiye amateka akarishye, ndabahobeye kandi ndabakomeje muri ibi bihe turimo bitatworoheye. Ndabasaba mwese gufatana mu nda, ndabasaba kugira imbaraga z’umutima. Nzi neza ko mwatanze byinshi kugirango igihugu kibeho kuko cyari cyapfuye kitakibarwa ku mugabane n’umwe w’isi.
Ndabizi abenshi imibiri yanyu yarashegeshwe, n’utabivuga agendana umutima umuremereye.
Twishwe umubiri, nyamara abicanyi hari byinshi batabashije kwica. Twarabatsinze rero n’ubwo tutakigira abacu, ariko turacyafite ubumuntu batabashije konona, indangagaciro za muntu zarabacitse, turacyafite ubumuntu n’urukundo rujyana nabwo. Turacyari imfura zishinjagira n’ubwo zaba zishira, ariko turiho nubwo batabishakaga kandi tuzabaho, ndetse tubeho neza kuko kubaho neza atari ubukungu, ari ukwakira ubuzima uko tubufite tukabwemera.
Nimukomeze mutwaze kandi mutwaze gitwari. Ubona tugenda, duseka, dukunda, tugerageza kubaho nk’abandi, agirango turiho nkabo muri byose. Oya, tugendana intimba itazapfa gushira kandi iremereye cyane, tukarenzaho ngo tubeho n’ubwo kwiyibagiza ibyo twabonye bitatworohera. Tubikora ngo dutere intambwe, duhagarare tutajegera dushyire ikirenge imbere y’ikindi bikunde. Bishoboka byaba indoto wakanguka ugasanga wibeshye. Uko niko kuri kwacu tutasubiza inyuma kuko bidakunda.
Nta munsi waruse iyindi kuva Mata kugeza Nyakanga hashize imyaka makumyabiri n’irindwi, uretse kubona inkotanyi ziduhingutseho. Zahojeje abatabasha guhora, zavuye abakomeretse ku mibiri ndetse no kumutima, zagaburiye abicwa n’inzara, zatubereye imbyeyi ntacyo twabona tuzitura. Zatwigishije ubwiyunge twari tuziko budashoboka, batubera intwaramuheto zitubonera kure twe tutagitekereza.
Bagenzi banjye dusangiye amateka, ntawe uturusha kuyamenya. Nimuze duhaguruke kuko isi mbi yarahagurutse. Yahagurukiye u Rwanda n’abana barwo. Turwanye abahakana amateka yadusize uko tumeze uyu munsi. Twikwemerera n’umwe kuyapfobya cyangwa kuyahakana. Dukore iyo bwabaga tumurwanye kuko ntawundi uzabidukorera ni twe ubwacu. Harabaye ntihakabe Isi yaradutereranye birazwi ntacyo nayo yakora ngo ibisubize inyuma ngo bikunde. Nitureke badutinyire ko tuba mu isi y’abazima nyamara turi no mu y’abacu badusize ntawe ubishaka. Batuba hafi hose no mu gihe cyose, ingufu zabo nizo zacu, ntawe uzadutsinda twitwaje ukuri gukakaye nka Jenoside.
Banyarwanda mufite Imana, nituyisigasire itazongera kuducika, turwanire icyubahiro cyo kuba abantu, turwanye urwango rwa Jenoside n’ingengabitekerezo yayo.
Harabaye ntihakabeho Jenoside ukundi mu gihugu cyacu.
Fondation Yolande Mukagasana


text:
Mu rukundo nta wifuza nabi kandi yashyizemo imbaraga ze zose kuko bibabaza cyane ndetse bikanavuna. Ku bakobwa rero, hari ibimenyetso bishobora kukwereka ko umuhungu muri mu rukundo agufata uko yishakiye ndetse igihe icyo ari cyo cyose mushobora gutandukana.
Hari ibintu bishobora kukwereka ko umuhungu
mukundana afite icyo agushakaho kuko ntiyagufata uko ashaka nta mpamvu yabyo.
Muri iyi nkuru, umunyamakuru wa INYARWANDA yagerageje kwereka abakobwa bimwe mu
byabereka ko abasore bakundana babafata uko bashaka kubera inyungu zabo bwite;
1.Ntafite
ubwoba bwo kukubura
Mukobwa, niba umusore mukundana atajya yumva ko
kukubura bimuhangayikishije rwose, ni ikimenyetso cy’uko akubuze ntacyo yaba
ahombye, bityo kugufata uko ashaka ni uko yumva ko utabona undi nkawe murekanye
kuko yumva waramuhenze.
2.Ntajya
akwihanganira
Umugabo ugufata uko yishakiye, agutura uburakari
kenshi, ntiyakihanganira ikosa ryawe ahubwo ahora akumvisha ko ari mu kuri
iteka ntanaguhe umwanya wo kwisobanura.
3.Ni
gake aguhamagara iyo wamubuze
Ugasanga wamuhamagaye uramubura, aho abiboneye
ntashobore kuguhamagara ngo amenye n’icyo washakaga kumubwira. Ahubwo agahora
aguha impamvu y’uko yari ahuze cyangwa yibagiwe kuguhamagara. Ni uko uko
agufata atari ibikwiye abakundana, agufata uko we abyishakiye gusa.
4.Ntashobora
kwemera ikosa rye
Mu buzima bivugwa kenshi ko nta muntu udakosa, ariko
umusore ufite icyo ashaka kuri wowe, nta na rimwe azabona ko yagukoreye ikosa
mukobwa mwiza, yumva ko kugusaba imbabazi ari igitutsi kuri we.
5.Wumve
udakwiriye
Niba utangiye kwiyumva nk’udashimwa, udakwiriye,
ukumva kubabara byakubereye inshuti mu rukundo rwawe, ni uko umukunzi wawe
ahora agufata nk’imburamumaro, akagupfobya uko yishakiye.
6.Kwitanga
kwawe ntikwitabwaho
Ugasanga urihiringa, ukitanga cyane ukanakora
ibishoboka byose ngo urukundo rwanyu rukomere. Niba agufata uko ashatse cyangwa
afite icyo agushakaho, ibyo uzakora byose bizaba impfabusa kuri we.
7.Nturi
inyambere kuri we
Umusore ugufata uko ashaka ntashobora gutuma wumva
ko uri uw’ingenzi mu buzima bwe. Ahubwo uzisanga uhora wibaza niba hari n’ikibanza
ufite mu buzima bwe bikuyobere.
8.Yibagirwa
cyane ibintu bikwerekeyeho
Twagiye tubigarukah kenshi koutuntu duto ari two
dukomeza urukundo cyane ndetse tukaba twanarusenya. Niba umusore atangiye
kwibagirwa ibikwerekeyeho, isabukuru, iminsi yihariye mu buzima bwawe,
ntazanita kumenya uko umeze kuko agufata uko yiboneye.
9.Ntashobora
kwibagirwa ikosa ryawe
Mu gihe ku ngingo ya 4 twavuze ko adashobora kwemera
ikosa ndetse no mu ya 2 tukagaruka ku kuba ahora yumva ari mu kuri, n’iyo
wamubera mwiza gute ntashobora kwibagirwa amakosa yawe, azahora ayakwibutsa ngo
akwereke ko uri umunyamabi gusa kuko uko agufata ni ibyo kugushakaho intonganya
gusa.
10.Ibyiza
umukoreye abifata nk’ibisanzwe
Iyo umukunzi wawe agufata uko yishakiye, ikiza cyose
wamukorera yumva ko byari inshingano zawe, n’ubwo waba ubikoze ari agashya ntazabyitaho
ahubwo kutabikora nibwo azakurakarira akaba yanakubwira nabi.
Ibyakwereka ko umukunzi wawe agufata uko ashaka byo
ni byinshi kuko buri wese agira uko areba agereranyije n’ibikwiye urukundo
koko. Mukobwa, niba umuhungu mukundana agufata gutya ese witeguye gukomezanya
nawe kugeza ryari? Utekereza ko impamvu yabyo ari iyihe? Umuti mwiza kuri byo
ni ukuganira n’umukunzi wawe, mukareba aho ikibazo kiri mukagikemura.
Byananirana n’ubwo ntawe tubyifurije, mukarekera aho mwembi kuryana imitima
kuko ntimwazubaka ngo rukomere igihe nta wishimiye undi.


text:
Ayinkamiye Felicitee, ni umwarimukazi uri mu kiruhuko cy’izabukuru. Yize mu iseminari nto ya Muramba yari igenewe abakobwa gusa, anigisha imyaka 42 mu mashuri y’abakobwa gusa, harimo Nyundo na Rwaza; ariko 40 yose yayikoze muri Lycée Notre Dame de Citeaux.
Ku myaka 66, Ayinkamiye ubu atuye mu Kagari ka Kabuguru II mu Murenge wa Rwezamenyo mu Karere ka Nyarugenge, aho yagiye mu 2019 avuye mu macumbi ya Lycée Notre Dame de Citeaux. Aya macumbi ngo yayamazemo imyaka 35.
Yigishaga isomo ry’igifaransa n’iry’iyobokamana. Bimwe mu byatumye aramba mu mwuga w’ubwarimu, ni “Ugukunda gutanga ubumenyi n’uburere”.
Amashuri yisumbuye yayize mu iseminari nto ya Muramba yitwaga Umubyeyi wa Kiliziya, aho yakurikiye ishami ry’Ikilatini n’Ubumenyi (Latin Sciences). Si benshi bazi ko habayeho seminari yigishaga abakobwa gusa, ariko Ayinkamiye arasobanura ayo mateka.
Ati, “Musenyeri Bigirumwami yashakaga ko Kiliziya irera ababikira bayibereye, maze ashinga seminari ya Muramba ayita Mere de l’Eglise (umubyeyi wa Kiliziya). Twahize ibyiciro bitatu, njye nari mucya mbere, noneho nyuma y’ibyabaye mu 1973 Habyarimana afata ubutegetsi barayifunga; aba nyuma bagiye kurangiriza mu iseminari nto ya Mutagatifu Piyo wa X ku Nyundo”.
Yigishijwe na Nkusi Laurent, na we yigisha abagore bakomeye ubu
Ayinkamiye avuga ko mu byamufashije gukora umurimo w’ubwarimu neza, ari ukuba yarigishijwe n’umusore Nkusi Laurent akiva mu Bufaransa. Umuco wo kwirinda kurakara imbere y’abana ni impano yakuye kuri Prof. Laurent Nkusi, kandi na we ngo akeka ko abo yigishije bayimusoromyeho.
Prof. Laurent Nkusi yari Senateri, yitabye Imana tariki 17 Gicurasi muri uyu mwaka, akaba yaramwigishije muri Kaminuza y’u Rwanda ibijyanye n’indimi.
Ayinkamiye ati “Prof Nkusi mwibukira ku buryo wabonaga avuga yishimye akeye, yari umusore ukeye, yakundaga kudusekera, yigishaga abikunze kandi ashaka ko twese twumva kandi abyihanganiye, yarakubazaga yakumva ntubishubije neza akakurangira ibisubizo mu bitabo biri mu isomero”.
Ikindi kimutera ishema, ni ukuba yarigishije bamwe mu bagore bakomeye nka Amb. Nyirahabimana Solina, Umunyamabanga wa Leta muri Minisiteri y’Ubutabera ushinzwe kurinda Itegeko Nshinga, na Mukantaganzwa Domitilla uyobora Komisiyo y’Igihugu ishinzwe kuvugurura Amategeko.
Ayinkamiye yanigishije Minisitiri ushinzwe Ibikorwa by’Ubutabazi, Marie Solange Kayisire, Minisitiri Paula Ingabire ushinzwe Ikoranabuhanga n’udushya, Dr. Karekezi Claire, inzobere mu kubaga no kuvura indwara zo mu bwonko mu bitaro bya Gisirikare by’i Kanombe. Abandi ngo ni abadepite benshi atibuka neza.
Ayinkamiye ati “Solina Nyirahabimana buriya yari umuhanga mu gifaransa kandi akakididibuza pe! Wabonaga ashaka kuvuga ibyo asabwa bimurimo, kandi we na bagenzi be bakundaga ibiganiro mpaka (debats) bituma bamenya ururimi”.
Ayinkamiye wari ufite imyaka 23 y’ubukure igihe yarangizaga kwiga muri Kaminuza y’u Rwanda mu 1977, avuga ko ari we mukobwa wa mbere wasabye kwigisha akirangiza Kaminuza.
Mu ibaruwa yandikiye Minisiteri y’umurimo tariki ya 9 Nyakanga 1977 (Value news ifitiye kopi), yasabaga akazi ko kwigisha. Ngo ni ibintu byasekeje Mbonabaryi, wari umuyobozi mukuru muri iyo minisiteri. Ati, “Mbonabaryi yahise aseka arakwenkenuka, maze ahita ahamagara muri MINEPRISEC (minisiteri y’amashuri abanza n’ayisumbuye) ababwira ko abonye umukobwa wa mbere usaba kwigisha kandi arangije Kaminuza. Yahise ababwira kumpa ikigo cyose mpitamo. Nahisemo icya Rwaza kuko ariho hajyaga kuba hafi y’iwacu”.
Ndlr : iwabo ni ku ruhande rw’akarere ka Ngororero, aho Mukungwa yisukira muri Nyabarongo, mu mahuriro y’intara eshatu (Amajyaruguru: Gakenke, Amajyepfo: Muhanga n’Uburengerazuba: Ngororero). Aha Rwaza hari hafi ugereranije n’ahandi hari amashuri, kuko ubu ni mu karere ka Musanze.
Karegeya Omar


text:
Ubuyobozi bw’akarere ka Gicumbi,icyahoze cyitwa Préfecture ya Byumba haravugwa abaturage balimo abana, abasore n’abasaza bazahajwe n’umwanda kubera kutiyuhagira ahanini bitewe n’ubukene n’ibura ry’amazi rikunze kubaho mubihe by’impeshyi hano mu Rwanda aho 1 jerican igura kugeza kuli 500f mumugi wa Kigali, uretse ko ubu bikabije kandi ubuyobozi bwarijeje abaturage ko kugeza muli 2017 nta munyarwanda numwe uzasigara adafite amazi meza. Ubuyobozi bwa Gicumbi rero bwo siko bubibona busanga ari ugusebya Akarere kabo kuburyo bwafashe icyemezo cyo kujya babakusanyiriza hamwe ku karere, bakiyuhagira bahagarikiwe n’ubuyobozi rubanda rwose rubareba ntakubagirira ikigongwe ngo uyu ni umusaza cyangwa umusore.
Icyo gikorwa giteye isoni kikaba cyaratangijwe n’ubuyobozi bw’akarere mu minsi ishize aho abo baturage balimo abasaza batubyaye, abasore barumuna bacu buhagiriwe mu ruhame bose babireba, byari biteye agahinda!! twese twarumiwe!.
Abo baturage bakaba barafotowe, amafoto yabo akamanikwa ku biro by’akarere n’ahandi hose hagaragara, bityo ifoto ikazajya ivanwaho hakurikijwe uko buri wese yitwaralitse mu kutongera kugira umwanda.Aliko kandi ngo icyo gikorwa kikazakomeza!
Kimwe no mumurwa mukuru wa Kigali, amezi abaye atatu, ikibazo cy’amazi giteye inkeke, amazi akenewe nk’ushaka pétrole, kuva mu mpera z’ukwezi kwa 6/08/2015 kugeza magingo aya, tumaze kumenyera kuvoma kabili mukwezi buri wese agace k’umugi atuyemo nabwo badashobora kuyabonera umunsi umwe,bivuga Akarere kamwe uyu munsi akandi 10 jours après, par alternance . Abakozi bo mungo na bamwe mu bakozi bandi iyo batashye kumugoroba buri wese afata ijerican ashakisha hirya no hino, mu bishanga n’ahandi bagacyurwa n’ijoro rimwe na rimwe bahebye.
Ubuyobozi bw’Ikigo cy’igihugu gishinzwe gukwirakwiza amazi mu Rwanda (WASAC) bukaba busobanura ko ikibazo cy’ ibura ry’amazi adahagije mu mugi wa Kigali riterwa ahanini n’ingomero zicyubakwa hakiyongeraho n’ikama ry’imigezi ishamikiye kuli izo ngomero kubera izuba.
Ibyo byose bikagaragaza intege nke Leta ya FPR ifite mu gukora igena-migambi muli domaines zose, aho gushimishwa no kuzamura amazu gusa kandi uziko nta mazi n’amashanyarazi uzashyiramo. Muli rusange rero ugasanga ari uguhuzagurika mu gucunga neza imitungo y’igihugu.
Byanditswe ku wa 27/08/2015 na:
A.BEN NTUYENABO, KIGALI-RWANDA.


text:
YESAYA 66.1-2
Uwiteka aravuga ati “Ijuru ni intebe yanjye, isi na yo ni intebe y’ibirenge byanjye. Muzanyubakira nzu ki, kandi aho nzaruhukira hazaba ari hantu ki?
2.Kuko ibyo byose ukuboko kwanjye ari ko kwabiremye, bikabaho byose.” Ni ko Uwiteka avuga. “Ariko uwo nitaho ni umukene ufite umutima umenetse, agahindishwa umushitsi n’ijambo ryanjye.
Iki kibazo Imana irakibaza buri wese, kugira ngo habeho kwisuzuma, umuntu amenye uko yubaka ubuturo bwayo bwera mu mutima we, ari rwo rusengero nyakuri;
Dore insengero eshanu( 5), bibiliya igaragaza ko zabayeho kugeza ubu:
Urusengero rwa mbere rwubatswe na Mose mu ihema, rwari rugizwe n’ibice bine( 4), aribyo: Urugo, hanze, ahera, n’ahera cyane.\
Urusengero rwa kabiri rwubatswe na Salomo:
Uru rwo rwari ruteye ubwuzu kuko byinshi mu bikoresho byari birugize byari zahabu (2Ngoma 4.19); iyo rero abanyamahanga barubonaga bagiraga ishyari:
Ni kimwe n’uko n’uyu munsi, iyo umuntu akijijwe neza yishimirwa n’Imana bitera ishyari abadayimoni, maze bakamugabaho ibitero byinshi biza mu buryo bw’ibigeragezo,
Kuko iyo babona ko udasambana cyangwa ngo usinde, ahubwo ukorera Imana neza, birabarakaza;
Urwa gatatu rwubatswe na Zerubabeli, kuko ni we wasannye ruriya rwubatswe na Salomo nyuma yo gusenywa n’abanzi b’Abayuda (Ezira 5)
Urwa kane rwubatswe na Herode, atunganya neza urwo Zerubabeli yari yarubatse;
Urwa gatanu ni urugendanwa (umutima); ni yo mpamvu bigusaba guhora witwararitse, ukagira umutima umenetse, uhindishwa umushyitsi n’ijambo ry’Imana (1Kor 6.19).
Uru rusengero kandi na rwo rugomba kuba rufite bya bice bine(4), byari bigize ihema ry’Imana, ari byo:
Urugo:Twarugereanya n’i iyi mibiri yacu igomba kuba ibitambo bizima byera kandi bishimwa n’Imana;
Hanze : Hanze h’umuntu ni ho hagaragaza uwo ari we imbere: ni yo mpamvu imivugire , imyifatire, n’imyambarire, byose biba bigomba kugaragaza agakiza.
Ahera:Hagereranywa no mu mutima w’umuntu, haba hakwiriye guhora hera.
Ahera cyane:Ubugingo bw’iteka,udafite ahera cyane muri wowe nta bugingo uba ufite,bivuze ko nta murage uba ufite wo kuzabana n’Imana mu ijuru.
[email protected]


text:
Nyuma y’inkuru duherutse kubagezaho y’amabwiriza akarishye ya ADEPR areba abahanzi, abavugabutumwa n’abaririmbyi aho bakumirwa mu yandi matorero bakabuzwa gukorana nabo indirimbo ndetse n’ibitaramo, kuri ubu bamwe mu barebwa n’aya mahame bari gutabaza.
ADEPR: “Gukorana indirimbo n’ibitaramo n’abandi batari abomuri ADEPR ntibyemewe” Benshi bagiye guhagarikwa. Iyo ni yo nkuru
Inyarwanda.com twabagejejeho tariki 16 Mutarama 2019 igaruka ku mabwiriza
ngengamyitwarire y’itorero ADEPR. Ubusanzwe abahanzi, abaririmbyi
n’abavugabutumwa, mbere y’uko bajya kubwiriza mu yandi matorero babanzaga
gusaba uruhushya umudugudu babarizwaho, gusa itegeko rishya rihari rivuga ko
nta n’umwe wemerewe gukorana indirimbo n’ibitaramo n’abo mu yandi matorero.
Iri tegeko ariko ntabwo ari rishya muri ADEPR, gusa mu
myaka ishize ryari ryakuweho ku ngoma ya
Bishop Sibomana Jean na Bishop Tom Rwagasana aho badohoreye abahanzi,
abavugabutumwa n’abaririmbyi bakabasaba kujya babanza kumenyesha itorero. Kuri
ubu iri tegeko ryongeye gukazwa nyuma y'aho Rev Karuranga Ephrem umuvugizi
mukuru wa ADEPR ariteyeho umukono, akaba ari yo mpamvu benshi bagiye gutengwa
na ADEPR nibaramuka bataryubahirije.
Itegeko rya ADEPR ryateye benshi ubwoba n'agahinda riragira riti: "Ibikorwa by’ibitaramo
bikorerwa mu rusengero cyangwa ahandi itorero ryateguye, ibitari ibyo
ntibyemewe. Gukorana indirimbo n’ibitaramo n’abandi batari abo mu itorero rya
ADEPR ntibyemewe. Ibirenze ibyo byigwa kandi bikemezwa n’inzego z’itorero
zibishinzwe."
Rev Karuranga umuvugizi mukuru wa ADEPR ni we wateye umukono kuri iri tegeko
Jean Claude Rudasingwa ushinzwe ivugabutumwa muri ADEPR ku
rwego rw’igihugu, yabwiye Inyarwanda.com ko basanze ari ngombwa ko iri tegeko
riguma mu mabwiriza agenga imyitwarire y’abahanzi, abaririmbyi n’abavugabutumwa
bo muri ADEPR. Yavuze ko ryatowe n’Inteko Rusange y’Itorero ADEPR igizwe
n’abashumba b’Uturere n’ab’Indembo. Yakomeje avuga ko abazarenga kuri iri
tegeko bazahanwa. Ati: “Nimubabona (abazarenga kuri iri tegeko) muzabatubwire.”
Twamubajije ibihano bizatangwa ibyo ari byo, adutangariza ko atabivugira mu
itangazamakuru.
Aya mabwiriza mashya yababaje cyane abavugabutumwa cyane
cyane abahanzi. Abahanzi benshi n’abavugabutumwa batari bacye bo muri ADEPR
wasangaga bakorera ivugabutumwa ahantu hose ni ukuvuga muri ADEPR no mu yandi
matorero. Abatumirwaga cyane mu matorero
atari ADEPR harimo; Bosco Nshuti, Simon Kabera, Theo Bosebabireba, Pastor Zigirinshuti Michel,
Stella Manishimwe, Danny Mutabazi, Dominic Ashimwe, Shalom choir, Alex Dusabe,
Pastor Boniface, Ev Fred Kalisa n’abandi. Kuri ubu rero ivugabutumwa bakoreraga
hanze ya ADEPR ryamaze gushyirwaho akadomo.
Hari abahanzi banyuranye n’abandi barebwa n’iri tegeko banze kugira icyo batangaza, icyakora hari abo byababaje cyane bananirwa kwihangana, bemera kuganira na Inyarwanda.com. Benshi mu baganiriye na Inyarwanda.com bashavujwe cyane n’uyu mwanzuro ugiye kubabuza gukoresha uko bikwiye impano bahawe n’Imana aho ijambo ry'Imana ribasaba kuvuga ubutumwa bwiza kugera ku mpera y'isi. Si ibyo gusa ahubwo basanga iri tegeko rizasubiza inyuma iterambere ry’umuziki wabo.
Hari n’abavuga ko ADEPR igiye kwitambika ku masezerano bahawe n’Imana yo kuvuga ubutumwa bukagera kure, yaba mu Rwanda no hanze yarwo. Hari n’abatatinye gushinja ADEPR ivangura rishingiye ku idini. Baratabaza cyane aho basaba ADEPR kudohora igahindura iri tegeko, mu gihe byaba binaniranye, bavuga ko Leta ariyo yabarenganura. Icyakora hari n’abatangaje ko bikomeje gutya ntihagire igihinduka kuri iri tegeko kandi mu maguru mashya, bafata umwanzuro wo kuva muri ADEPR.
Muvunyi Sam: Yavuze
ko bikomeje gutya, yasezera muri ADEPR
Ni umuhanzi wo muri ADEPR ukunzwe n'abatari bacye ariko nanone akabarizwa no muri Minisiteri yitwa More Worship yatangijwe na Diana Kamugisha ubarizwa muri New Life Bible church. Iyi minisiteri ihuriwemo n’abo mu matorero atandukanye aho baririmbana bakanakorana ibitaramo. Uyu musore ararebwa cyane n’itegeko rishya rya ADEPR kuko ibyo arimo gukora bitemewe. Aganira na Inyarwanda.com, Muvunyi Sam yavuze ko iri tegeko nta kintu na kimwe rizahindura ku mikorere ye.
Yagize ati: "Muvandi rwose njye nta kintu nzahindura ku mikorere yanjye ibitabo Bitagatifu byose nsoma nta na hamwe biriya biri Biblical. Ikindi kandi ADEPR iri muri CPR urumva ko nabo ubwabo barirwanya. Niba bari muri CPR kuki batubuza gukorana n'abo mu matorero babana nayo mu mpuzamatorero. Icyo nabasaba bajye babanza bashishoze mbere yo gufata ibyemezo babanze barebe ingaruka byazatera kuko nkanjye babikomeje ntabwo nagumamo kuko sinarikurikiza kandi sinasengera mu idini ntumvira amabwiriza yaryo. N’ubu ejo nzajya kwa Rugamba muri Bethesida. Ese ubu umuntu utagira icyo agufasha kuri iyo mpano agufasha kuyimanaging ate?"
Muhire Nzubaha:
Arasaba ADEPR gusubiramo iri tegeko
Umuhanzi Muhire Nzubaha wo muri ADEPR aherutse gukorana
indirimbo na Bigizi Gentil usengera mu itorero ritari ADEPR. Aganira na
Inyarwanda.com yagize ati: "Ku ruhande rwanjye ntabwo bikwiriye ko dukumirwa mu
kubwiriza ubutumwa bwiza. Ikindi
twahamagariwe kubwiriza amahanga yose. Dufitanye nabo imishinga kandi izakomeza
. Gusa tugiye gukora ibitaramo, twakwegera Itorero rikatugira inama ndetse
n'Abahanzi tuzakorana, tukabamenyesha mbere y'igihe. Mu by’ukuri indirimbo
dukora zifitiye Abanyarwanda umumaro ndetse n'abatuye Isi muri rusange. Rwose
ntibakwiriye kudukumira pe."
Bosco Nshuti: Yavuze
ko ababajwe bikomeye n’iri tegeko rya ADEPR rimukumira mu yandi matorero
Kuri ubu izina Bosco Nshuti rizwi na benshi mu gihugu aho ryatumbagijwe n’indirimbo ye ‘Ibyo ntunze’ ikunzwe bihebuje. Uyu musore ni nawe wabaye umuhanzi w’umwaka mu irushanwa rya Groove Awards Rwanda 2018 rihemba abahanzi ba Gospel bakoze cyane. Arakunzwe bikomeye ndetse kuri ubu ni we muhanzi wo muri muri ADEPR ufatwa nka nimero ya mbere. Amakuru yizewe atugeraho ni uko Bosco Nshuti agiye gukorana indirimbo na Ada Bisabo Claudine (usengera muri Zion Temple) ndetse na Pastor Papane wo muri Afrika y’Epfo (Birumvikana nawe ntabwo asengera muri ADEPR kuko iri torero ntabwo riba muri Afrika y'Epfo). Bosco Nshuti anabarizwa kandi muri New Melody igizwe n’abaturuka mu matorero atandukanye, ibintu kuri ubu ADEPR igiye guca burundu.
Twaganiriye n’uyu musore atubwira ko afite akababaro kenshi nyuma yo kumva itegeko rimubuza gukorana indirimbo n'ibitaramo n'abo mu yandi matorero. Bosco Nshuti yagize ati: "Rero mu by’ukuri uko nabyakiriye ntabwo binejeje na gato kuko ni ugutangira (kuniga) ivugabutumwa kandi ni cyo Yesu adusaba kugenda hose twamamaza inkuru ya Kristo. Kuba byambangamira birumvikana cyane. Icyo nasaba ubuyobozi bwa ADEPR ni uko bareka ivugabutumwa rigakomeza kuko n’ubundi ntacyo byari bitwaye na gato haba itorero ryacu turarikorera uko dushoboye ariko tukavuga ubutumwa hose. Murakoze."
Fidele Kwizera
umuyobozi wa korali Penuel arashinja ADEPR ivangura rishingiye ku idini ndetse ngo uzajyana ADEPR mu nkiko azamushyigikira
Fidele Kwizera uyobora korali Penuel ya ADEPR Rukurazo muri Kimironko mu mujyi wa Kigali yagize ati: (…) Njyewe mfite ubwoba bw'ikintu ADEPR iri kubiba mu bantu, iri ni
ivangura rishingiye kw'idini. Sinibuka igihugu gihoramo intambara y’abakirisito
n’abayisiramu. Kumbwira ngo sinegere mugenzi wanjye kuko tudahuje idini!
Birababaje, kandi ushobora gusanga umugore wanjye,umwana wanjye tubana mu nzu
tudasengera mu idini rimwe, mwumve ikizakurikiraho hano .....
Nyamara ivangura ry’abantu ribayeho iryo ari ryo ryose riba
riganisha ku rwangano. Mwibuke amateka mabi u Rwanda rwanyuzemo yahemberewe
n’urwango abayobozi babi bariho icyo gihe babibye mu bantu birangira habayeho
Genocide yakorewe Abatutsi mu 1994. Njyewe umuntu uzajyana ADEPR mu nkiko
nzamuha umusanzu wanjye n’ubwo ari Itorero ryanjye nkunda ariko hano abayobozi
bacu barebye hafi cyane. #ManakizaADEPR.
Fidele Kwizera arasaba ADEPR gusaba imbabazi Leta n’abanyarwanda. Yagize ati: "Icyo nasaba abayobozi ba ADEPR : Nibareke amacakubiri ashingiye ku madini kuko agamije gusenya umuryango Nyarwanda nta yindi neza bizazana. Nibakurikize gahunda za Leta "Ndi Umunyarwanda" babaze Hon Bamporiki icyo isobanura. Bakwiye gusaba imbabazi Leta n'abanyarwanda muri Rusange kuko baraduhemukiye kugarura mu gihugu ikintu gicamo cyangwa kibiba ivungura mu banyarwanda."
Stella Manishimwe:
Ngo nta mpamvu n’imwe yamubuza kubwiriza mu matorero yose
Stella Manishimwe Christine akunzwe cyane muri iyi minsi mu ndirimbo ‘Ni njye wa mugore’, 'Yesu Kristo niyamamare' n'izindi zinyuranye. Afatwa nka nimero ya mbere mu bahanzikazi bakunzwe cyane muri ADEPR. Yabwiye Inyarwanda.com ko umuhamagaro we ari uwo kugeza
ubutumwa bwiza ku mpera y’isi bityo akaba asanga iri tegeko atazashobora
kuryubahiriza. Yagize ati: "Njyewe simbona impamvu n’imwe yatuma ntabwiriza
ubutumwa bwiza mu matorero yose kuko ubutumwa bwiza mvuga ndetse no ku
bw’umuhamagaro undimo numva ngomba kwamamaza ubutumwa bwiza kugera ku mpera
y'Isi nkaba rero mbona bidakwiye ko itorero ryanjye rishyira umupaka ku
ivugaburumwa bwiza nkora kuko mbona byaba inkomyi y’ubutumwa bikaba byatuma
butagera aho bukwiye kugera ku bwa Christo.
Ubundi Doctine na Displine by’itorero ryanjye ndabikunda
ndanabyubaha habaye hari umwe mu mwifato nagira utabereye umupantecote wa ADEPR
ibyo nabibazwa nk’urugingo rw'itorero ariko sinabura rwose kubabwira ko
bidashoboka ko nakora umurimo w'Ivugabutumwa bwiza mu ndirimbo muri ADEPR gusa. Kuko wasanga n'ayo matorero batekereza ko ntakwiye kuvugamo ubutumwa na yo
akeneye ubutumwa Imana yanyujijemo kereka niba Christo twamamaza atari umwe
naho ubundi iryo ryaba ari ivangura rishingiye ku Idini.
Ubuse ibihugu ADEPR itabamo umuntu yazabigeramo ate nabyo ko
bikeneye ubutumwa bwiza? Nibareke kugorana niba hari ibyo batugaya ku mwifato
ukwiriye buri wese abibazwe ku giti cye naho kuzana iby’ivangura madini si byo.
Ubuse abo bantu bandi basengera mu yandi madini bazamenya ibyo ADEPR yita ukuri
bate?. Njyewe ndabona bitazigera bishyirwa mu bikorwa kuko ni ibintu
bitashoboka."
Sam Nzeyimana umutoza
wa korali Shalom y’i Nyarugenge yagize ati: Niba tubwiriza ubutumwa bwiza
bigafasha abantu ndetse n’igihugu, ubwo uramutse ukingiraniwe mu idini rimwe
byaba bimaze iki?
Yakomeje agira ati: "Ku bwanjye ntekereza ko iki cyemezo atari ko kimeze kuko na
mbere iri tegeko ryari ririho gusa bigakorwa bitangiwe uruhushya
n’umuvugizi wa ADEPR. Niba rero uko ryakoraga mbere byahindutse, ndumva icyo
cyemezo ku bwanjye ntigishimishije. Nonese mu by’ukuri niba tubwiriza ubutumwa
bwiza bigafasha abantu ndetse n’igihugu ubwo uramutse ukingiraniwe mu idini
rimwe byaba bimaze iki? Ntekereza ko bifite ubundi busobanuro kuko byaba
bibangamye, ubuse ko urubyiruko rwacu muri iki gihe rwugarijwe
n’ibiyobyabwenjye, amadini, abahanzi
cyangwa ama chorale azategura ibitaramo byo kurukangurira kubivamo nibatumira
abo muri ADEPR uti wapi? Reka ndeke kuvuga cyane kuko buriya hazabaho
kudusobanurira ndakeka ko byaba bikimeze nka mbere."
Charles Ngamijimana umwe mu bayobozi ba korali Shalom yagize
ati: "Biriya ntabwo ari byo! Ubutumwa bwiza ntibukwiye kugira umupaka! Nasaba
kwisubiraho tukavuga ubutumwa ahantu hose hashoboka!!Naho ubundi abenshi
ntibazabyubahiriza cyane cyane abahanzi.” Issa Noel Karinijabo ni
umuvugabutumwa wo muri ADEPR akaba n’umunyamakuru kuri Radiyo Authentic by’akarusho akaba umwanditsi ukomeye w’indirimbo z’abahanzi ba Gospel barimo
n’abo muri ADEPR. Mu magambo macye,
Issah Noel yagize ati: "Birababaje pee kandi biteye inkeke."
Ev Fred Kalisa uri mu
bavugabutumwa bakomeye muri ADEPR avuga ko iri tegeko rishya ritubahirije
amahame ya Bibiliya
Yagize ati: "Nibaza ko iryo tegeko ryaba ritubahirije amahame
ya Bibiliya kandi ari yo twahawe kugira ngo ituyobore. Nakwifashisha ijambo
Yesu yavuze ngo mugende mubwirize amahanga yose. Ubutumwa bwiza bwa Yesu nta
mupaka bugira kuko ubwami bw'Imana atari ubw’itsinda runaka cyangwa idini
runaka cyane ko Yesu atadutumye gushinga amadini ahubwo yadutumye kubwiriza
abantu ubutumwa bw'amahoro azanira abantu bose agakiza. Rero sinamenya impamvu
yatumye ADEPR ibuza abantu kuvuga ubutumwa hirya no hino gusa icyo nabasaba
nk'umuvugabutumwa kandi uribarizwamo ni uko iryo tegeko ryakwiganwa ubushishozi
kandi bakanareba icyo Bibiliya irivugaho.
Danny Mutabazi ati:
Turifuza ko batudohorera, gusa twabyakiriye, twabyemeye nta kibazo.
Danny Mutabazi uri mu bahanzi bakunzwe cyane muri ADEPR,
aherutse gukorana indirimbo 'Ineza yawe' na Aime Uwimana usengera muri Zion Temple. Kuri
ADEPR uyu musore yakoze amakosa ndetse yongeye kuyasubira yabiryozwa.
Twaganiriye n’uyu musore ukunzwe kuri ubu mu ndirimbo ‘Binkoze ku mutima’ na
‘Ntiwanyihakanye’ adutangariza ko agomba kubahiriza itegeko rimureba, gusa
yasabye ADEPR kudohora. Yagize ati: "Kuri iki
kibazo nabibonye gutyo nk’umwanzuro usa nk’aho ukomeye, ariko ubusanzwe twagendaga
kuvuga ubutumwa busanzwe mu yandi matorero cyangwa n’abandi bafite ibikorwa
by’abavandimwe tudasengana ndetse nta n’ikibazo wenda byabaga bifite. Nkanjye
nakoranye indirimbo na Aime Uwimana kandi nabonye biri mu itegeko ariko wenda
aho itegeko risohokeye ni umwanzuro navuga ko ari mushya bisaba kuwitoza no
kuwumenyera kuko ari itegeko.
Icyo nari nzi cyari gihari ni uko bari baratubwiye y’uko
uzajya usaba uruhushya cyangwa se ukavuga ahantu ugiye, just kumenyesha gusa ni
cyo nari nzi, kugenda numvaga nta kibazo kirimo. Noneho kuri iyi nshuro kuba
mbona ibintu bisa nk’aho byakomeye n’ubundi ku muririmbyi ukunzwe n’abandi bo
hanze, indirimbo zigenda zikagera kure, abantu benshi ugasanga barazikunze hari
icyo byatubangamiraho ariko urumva nanone harazamo icyo bita kubaha cyangwa se
kumvira amategeko cyangwa amahame y’abadukuriye.
Icyo nabisabira, icyo numva nshaka ni ukutworohereza kubera
ko uba usanga abantu benshi bakunda ibihangano byacu ariko ugasanga babikunda
atari abo muri ADEPR gusa, ugasanga rero hazamo imbogamizi z’uko ibikorwa byacu
n’iterambere ryacu bihise bidindira, kuko twahagurutse dufite intego ko
ibikorwa by’ivugabutumwa dufite byagera kure, byakwambuka imipaka. Twari dufite
amasezerano yo kuzajya kuririmba no hanze y’igihugu i Burayi ubwo urumva ugize
n’ubutumire bwo kujya kuririmbayo ni ikibazo. Ariko kubera ko ari umwanzuro w’abayobozi
ntiwawusuzugura. Turifuza ko batudohorera, gusa twabyakiriye, twabyemeye nta
kibazo.
Theo Bosebabireba ati: Umuntu wazanye iri tegeko wagira ngo ntakijijwe
Uyu mugabo nta bintu byinshi tumuvugaho kuko ni icyamamare mu Rwanda no mu karere. Amaze igihe kinini mu muziki aho indirimbo ze zahembuye benshi cyane ndetse n'ubu zigikora umurimo ukomeye mu mitima ya benshi. Mu kiganiro na Inyarwanda.com, Theo Bosebabireba ubarurirwa muri ADEPR Kicukiro yavuze ko umwanzuro ADEPR yafatiye abahanzi, abavugabutumwa n'abaririmbyi udashimishije kuko ubangamiye ivugabutumwa bakora. Ati: "Urakoze cyane Gedeon. Ibi bintu kubona icyo umuntu abivugaho birasaba kwitonda. Njyewe kuva aho nigishirijwe, nigishijwe ko tugomba kuvuga ubutumwa tukagera ku mpera y'isi kandi ntabwo ntekereza ko itorero ryacu riri ku rwego rwo kugera ku mpera y'isi, hari ahantu henshi ritari ndetse binagoye kuzahagera.
Mu gihe rero twebwe mu baribamo tutazabasha kujya kuvuga ubutumwa ahandi ngo dukize imitima y'abantu, bigaragara ko ari ibintu bimeze nko kwironda cyangwa nk'ivanguramadini kuko umuntu waba wazanye iki gitekerezo, tumubajije bya nyabyo imbamutima ze byaba ari ibintu byo kwikunda cyane ndetse nta n'ubwo natinya kuvuga ko birimo no kwiyemera cyane akumva ko yihagije n'itorero rye, atakora umubano n'andi matorero icyo kintu ntabwo ari ukuri ndetse si n'ukuri kw'ijambo ry'Imana, uko ni ukuri kw'idini n'imyemerere yaryo ariko ntabwo ari ukuri kwa rubanda.
KANDA HANO WUMVE ICYO THEO BOSEBABIREBA YATANGAJE
Njye sinzi abandi icyo babivuzeho ndetse njyewe nkoresheje ijwi mbihisemo ubundi nari bukoreshe inyandiko ariko ntabwo byumvikana. Wavuga ubutumwa muri ADEPR gusa se, abantu benshi tuvuga ubutumwa muri ADEPR tudahembwa nta mushahara duhabwa, hanyuma se bazamara kutubuza kubuvuga ahandi, bamwe tubikoresha nk'impano zo kudutunga, ADEPR ntawe ihemba, urumva se bizakunda? Nyine abantu bizabananira, hanyuma ADEPR ibirukane, bibe urwitwazo nyine ibonye. Wenda abakristo yarabahaze ntikibakeneye, ubwo bafite benshi barashaka kugabanya, wenda bashake indi nzira babivugamo bavuge bati turashaka kugabanya abakristo dufite benshi. Murakoze. Ni ubwo butumwa natanga nk'umuntu nka njye ugenda ahantu hatandukanye, ibyo bintu n'umuntu wabivuze wagira ngo ntakijijwe."
Ese haba hari
abahanzi n'abaririmbyi bo muri ADEPR iri tegeko rimaze kugiraho ingaruka?
Ntabwo ADEPR yerura ngo yemeze neza ko bamwe mu bo yagiye
ihagarika yabazizaga kujya kuvuga ubutumwa bwiza mu yandi matorero, gusa hari
amakuru agera ku Inyarwanda.com avuga ko bamwe mu bahagaritswe mu gihe gishize
mu byo baziraga harimo n'ibi tuvuze haruguru. Pastor Zigirinshuti Michel wahoze
ashinzwe ivugabutumwa muri ADEPR, yaje guhagarikwa kuri uyu mwanya w'icyubahiro
ahabwa kuyobora umudugudu wa ADEPR Giheka nyuma yo gushinjwa na ADEPR guta
akazi akajya mu ivugabutumwa i Burayi. Icyakora hari amakuru avuga ko mu byo
yazize harimo no kubwiriza hirya no hino mu matorero atari aya ADEPR. Hari
abandi banyuranye bagizweho ingaruka n’iri tegeko barimo; Uwiringiyimana
Theogene (Bosebabireba), korali Shalom n’abandi.
Abo mu yandi matorero
banenze itegeko rya ADEPR; Bamwe basanga ADEPR yaravangiwe
Ubusanzwe amadini n’amatorero agira ihuriro abarizwamo.
ADEPR yo ibarizwa muri CPR. Amakuru ahari ni uko iri tegeko rya ADEPR ritahawe
umugisha na CPR ndetse hari na bamwe mu bashumba b’andi matorero bamaganiye
kure iri tegeko. Pastor Fred Agaba umushumba w’itorero Canaan Revival Temple,
aganira n’umunyamakuru wa Inyarwanda.com yagize ati: "Uko ni ukuvangirwa ibyabo
birababaje, Pastors babo ngo ntibemewe kubwiriza mu yandi ma torero. Ahubwo
bagize Imana babwiriza mu Bisiramu, muri Catholic, Abadive etc, Nonese ubwo
misiyo bahawe ni iyihe? Birababaje kandi birasekeje."


text: Kuri ubu hari amakuru azenguruka avuga ko hari association zigera ku 10 zagiye New york kwirukanisha Del ponte ngo atazafata abicanyi b'abatutsi. Iki ni ikimenyetso gikomeye kandi ni intangiro ya mbere yerekana ko amahanga atangiye kumenya ko u Rwanda rwahekuwe kumpande zombi. Aba biruka muri ubu buryo barata igihe cyabo kuko barabikora ntabwo bazashobora kubikora igihe cyose. Nta n'ubwo bazashobora kubikora bamaze kuba abasaza kuko icyaha cya genocide kidasaza. Aba bicanyi b'abatutsi bene wabo bakwiriye kubagira inama y'uko bemera icyaha cyabo bakoze bagasaba imbabazi abahutu biciye kandi bakemera n'ubutabera kuko nibwo buryo bwonyine buzakemura ikibazo. Buri wese yari akwiye kubona ko kuba abicanyi b'abatutsi batangiye gusara uyu mwanya bigatuma bohereza inzirakarengane kubararira rwantambi ngo barirukanisha umucamanza nta muti urimo. Ibintu byatangiye gucika kandi abapfushije ubwabo batarahaguruka. nibahaguruka noneho bizagarurirwa he?


text:
Abantu benshi bahangayikishwa n’uko amenyo yabo aba atari umweru uko babyifuza ndetse hari abafata inzira bakajya kuyacongesha kugira bigabanuke abandi bagakoresha imiti kugira ngo barebe ko bagira amenyo afite ibara ry’umweru, nyamara ntibamenye ko iyo aba ari intangiriro y’ifumbi n’izindi rwara zifata amenyo.
Ifumbi ni indwara ifata amenyo, ibara ryayo rigahinduka cyane cyane aho atereye mu ishinya ndetse n’aho atandukanira, iyi ni indwara kandi ihangayikishije abatari bacye mu isi. Hari ikinyamakuru cyavuze ko ifumbi iri mu ndwara zo mu kanwa (International Dental Journal). Cyongeyeho ko iyo ndwara igira ingaruka zikomeye ku muntu ku giti cye no ku bandi bantu muri rusange bitewe n’uko ibabaza uyirwaye, akananirwa kurya kandi igatuma atishimira ubuzima.
Gusobanukirwa iby’iyo ndwara yogeye, bishobora kugufasha kwirinda akaga gaterwa na yo.
Iyo ndwara iza mu byiciro bitandukanye. Iyo umuntu agifatwa, ishinya irabyimba hanyuma igatangira kuva amaraso. Ibyo bishobora kuba mu gihe umuntu yoza amenyo, cyangwa amaraso akava nta mpamvu igaragara ibiteye. Nanone iyo umuntu yisuzumisha ishinya akava amaraso bishobora kugaragaza ko yamaze gufatwa n’ifumbi y’amenyo.
Iyo ibyo birangiye, ishinya n’urwasaya bitangira kwangirika. Umurwayi ashobora kutagaragaza ibimenyetso by’iyo ndwara, kugeza igihe izaba imaze kumurenga. Iyo igeze kuri urwo rwego, amenyo atangira gucukuka, agakuka, hagati yayo hakaza imyanya, umuntu akanuka mu kanwa, ishinya igatandukana n’amenyo bigatuma asigara yanamye n’ishinya ikava amaraso.
Ibintu bitandukanye bishobora gutera indwara y’ifumbi.
Iyo ndwara iterwa ahanini na za mikorobe zigenda zihoma ku ryinyo. Iyo zitavanyweho, zishobora gutuma ishinya ibyimba.
Uko igihe gihita, ishinya itangira gutandukana n’iryinyo, ibyo bigatuma za mikorobe zitangira kororokera hagati y’iryinyo n’ishinya, maze amaherezo zikayangiza, zikangiza n’urwasaya.
Iyo mikorobe zikomeje kwirundanya ku ryinyo cyangwa munsi yaryo, zikora urubobi ku ryinyo. Kubera ko urwo rubobi ruba rutwikiriwe na za mikorobe, rukomeye kandi rufashe ku ryinyo, ntirupfa kurivaho nk’uko bimeze kuri za mikorobe ziba zihomye ku ryinyo. Ibyo bishobora gutuma izo mikorobe zikomeza kwangiza ishinya.
Hari ibindi bishobora gutera indwara y’ifumbi.
Muri byo harimo isuku nke y’amenyo, imiti igabanya ubushobozi umubiri ufite bwo kwirinda indwara, indwara ziterwa na virusi, imihangayiko, kurwara diyabete ntukurikize amabwiriza ya muganga, kunywa inzoga nyinshi n’itabi ndetse n’ihinduka ry’imisemburo y’umubiri bitewe no gutwita.
Indwara y’ifumbi ishobora guteza ibindi bibazo. Kubabara mu kanwa cyangwa gukuka amenyo bitewe n’ifumbi, bishobora gutuma udakanjakanja ibyo kurya neza ngo wumve bikuryoheye. Nanone iyo ndwara ishobora gutuma kuvuga bikugora cyangwa ikakwangiriza isura. Ubushakashatsi bwagaragaje kandi ko indwara zo mu kanwa zigira ingaruka ku buzima bw’umuntu muri rusange.
Wabwirwa n’iki ko urwaye ifumbi?
Ushobora kuba ufite bimwe mu bimenyetso twamaze kuvuga. Mu gihe usanze ubifite, byaba byiza ugiye kwisuzumisha ku muganga w’amenyo ubizobereye kugira ngo asuzume neza ishinya yawe.
Ese indwara y’ifumbi iravurwa igakira?
Iyo umuntu ayivuje hakiri kare ishobora gukira. Ariko iyo ishinya n’urwasaya bitangiye kwangirika, abaganga bihutira kubivura kugira ngo bidafata indi ntera. Abaganga b’inzobere mu kuvura amenyo bagira ibikoresho byabigenewe bibafasha kuvanaho burundu urubobi ruba rwarafashe ku menyo, haba inyuma ku ishinya cyangwa hagati yayo n’amenyo.
N’ubwo waba udashobora kubona abaganga b’amenyo babizobereye cyangwa bakaba badakunze kuboneka, uburyo bwiza bwo kurwanya iyo ndwara idahita igaragaza ibimenyetso ariko iteza akaga, ni ukuyirinda. Koza amenyo buri gihe kandi kuri gahunda ni bwo buryo bwiza bwo kwirinda ifumbi.
Src:www.santeplusmag.com, inyarwanda.com
[email protected]


text:
Papa Francis yasengeye abantu bose bafite agahinda muri Misa yabereye kuri shapere (chapel) Casa Santa Marta yabaye ku cyumweru tariki 26 Mata 2020.
Mu cyigisho cye, Papa Francis yabukije abantu Yesu ari iruhande rw’abantu bose bahangayitse n’abadashimishijwe n’uburyo babayeho muri iyi minsi.
Yagize ati :” turasengera abantu bose bafite agahinda, kubera bari bonyine cyangwa batazi ikigenderewe mu bihe biri imbere. Iyi akaba ariyo yari intumbero y’isengesho rya Papa Francis muri Misa yabaye kuri iki cyumweru.
Papa yagarutse no ku miryango ibabaye kubera amikoro make aterwa no kuba nta mirimo ibahemba bari gukora muri iki gihe. Papa Francis yakomeje asobanura uburyo Nyagasani yaherekeje intumwa mu rugendo rujya kuri Emawusi (Emmaus). Abakristo bahuye na Yesu. Papa Francis yatangiye icyigisho asobanura umukristo icyo aricyo. Aho agira ati “umuntu aba umukristo kuko yahuye na Yesu kandi akamwemerera ko ayoborwa nawe.
Papa akomeza avuga ko uburyo Imana itwegeramo ari bumwe nubwo yegereyemo intumwa 2 mu nzira igana Emawusi.
Papa yakomeje kwigisha ijambo ry’Imana avuga ko abantu bafite inyota y’Imana, ngo kuko bavukanye kamere yo kutanyurwa. Akenshi abantu baca mu nzira zitari zo cyangwa zidakwiriye, bikarangira batabonye ibyo bifuza bityo ntibanyurwe.
Papa ati rero icyo abantu bagakwiriye kugirira inyota ni uguhura n’Imana, ku rundi ruhande Imana nayo inyotewe no guhura n’abantu. Akaba ari nayo mpamvu yohereje umwana wayo Yesu, ngo aze abe ari kumwe natwe bityo ahaze iyo nyota.
Yesu yaraje aba mu buzima bwose bwa kimuntu, nkuko n’abantu babubamo. Yesu yabaye mu ruhande rwacu kugeza naho yatwitangiye.
Papa Francis akomeza avuga ko Imana ikunda kutwumva, mu gihe twayibaye hafi iba ishobora kutwumva ikanaduha igisubizo gikwiye kubyo dukeneye.
Imana igendera ku ntambwe zacu, kuko itegereza ko dutera intambwe ya mbere tuyigana. Iyo ari mu gihe gikwiye itubaza icyo dushaka ubundi ikagikemura.
Imana ikomeza kutwereka ikwiye, yarangiza ikajya ahirengeye kugirango irebe neza ukutanyurwa kwacu uko kungana.
Mu gihe kutanyurwa kwacu kwahuye na Yesu, nibwo ubuzima bw’imbabazi n’urukundo butangira.
Papa Francis avuga ko buri gihe yagiraga amatsiko yo kumenya icyo Yesu yabwiye ziriya ntumwa ebyiri. Gusa avuga ko Yesu aduherekeza mu rugendo rwacu rwose, kabone nubwo twaba tudakora ugushaka kw’Imana.
Iyi nkuru dukesha ikinyamakuru Vatican news ikomeza ivuga ko Papa yagize ati “twahuye na Yesu mu mwijima wo gushidikanya kwacu, ndetse no mu mwijima w’ibyaha byacu.” Imana iri kumwe natwe kugirango idufashe mu biduhangayikishije.
Buri gihe iba iri kumwe natwe, kandi Imana ituba hafi kuko yifuza guhura natwe ngo itugirire neza. Iki nicyo cy’ingenzi ku mukristo.
Papa Francis yasoje agira ati” Yesu arashaka kuba hamwe na buri wese buri munsi, kandi dukwiye no kumenya no kuzirikana ko agendana natwe mu bihe byose. Papa arangiza avuga ko Yesu ari umuherekeza mwiza mu nzira y’urugendo rutagatifu.


text: Brooch Imiterere nuburyo bwo hanze yikintu cyemerera guhindura igishushanyo gishya cyimitako. Muri kamere nzima igihe kimwe gihinduka ikindi. Impeshyi ikurikira itumba kandi igitondo kiza nyuma yijoro. Amabara nayo arahinduka kimwe nikirere. Iri hame ryo gusimbuza, guhinduranya amashusho bizanwa imbere muburanga bwa «Aziya Metamorphose», icyegeranyo aho leta ebyiri zitandukanye, amashusho abiri adafite imipaka agaragara mubintu bimwe. Ibintu byimuka byubwubatsi bituma bishoboka guhindura imiterere nimiterere yumurimbo.


text:
King Artist, umaze kugira aho agera nk’umuhanzi mu ruhando rwa muzika nyarwanda, yinjiye mu mwuga mushya w’ubukomesiyoneri bw’amazu n’ibibanza, ni ukuvuga guhuza abashaka kugura ibibanza n’amazu.
Mu kiganiro yagiranye na NONAHA.com, Savio ukora muzika ku izina ry’ubuhanzi rya King Artist, yatangiye agira ati ’’Ibyo ni byo koko nyuma ya muzika nabonye nshobora gushaka ikintu cyamfasha mu kunganira ubuzima bwanjye na muzika by’umwihariko, maze ngana mu ruhando rwo kuranga amazu n’ibibanza bigurishwa nkahuza ba nyiri ibibanza, nkabumvikanisha n’abaguzi.’’
Savio ubu arimo gushaka amafaranga yakunganira muzika ye, aranga ibibanza n’amazu bigurishwa, cyane cyane bibarizwa mu mugi wa Kigali dore ko ari wo abamo.
Nk’uko yabigarutseho, ngo kuri ubu afite bimwe muri byo biri ku isoko, ku buryo uwabishaka yahita yihahira. Uwamukenera yamubona kuri telefoni 0787257752 na email: kingkigali05@gmail.com.
King Artist yatangiye ubukomisiyoneri
Ibijyanye n’uko yafatanya ibi na muzika, King artist yagize ati ’’ Iyo uzi icyo ushaka unamenya icyo gukora n’inzira ubinyuzamo, ibi bintu bisaba ko umenya umwanya ubiha ngo bitagongana, ntabwo ngiye kuva muri muzika, gusa nta nakimwe kizabangamira ikindi.’’
Ku bijyanye n’impungenge z’uko abagura bakunze kugira amakenga ku bijyanye n’amakimbirane ashingiye ku butaka aho umuntu agura ikibanza agasigara asiragira mu manza, uyu musore avuga ko yabamara impungenge kuko akorana n’abantu aba yizeye kandi b’inyangamugayo.
Savio agira inama abanyarwanda bose muri rusange n’urubyiruko by’umwihariko ko ubu u Rwanda ari urw’umurimo, bityo buri wese yakagize imitekereze yo guhanga akazi aho guhangayika agasaba.
Ati ’’umuntu agomba gushakisha uko yakwitunga, agatunga umuryango we, anatanga umusanzu we mu kubaka igihugu. Umuntu agomba no guhanga umurimo, agashaka uko yabeshaho abantu aho gushishikazwa no kubeshwaho.’’
Uretse gukora nk’umuntu ku giti cye ufite inshingano zitandukanye, bwana Savio ngo arimo gushaka uko yabumbira ibikorwa bye mu cyo yise CSRWACE (Comissionaire Savio Rwanda Construction Entreprise), maze abamugana bakarushaho kwakirwa neza no kunogerwa na serivisi.
Igorora Iritararenga Dieudonne/NONAHA.com


text:
Abarenga mirongo itanu bamaze guhitanwa n’imvura ndetse n’inkangu mu duce tunyuranye tw’Amajyaruguru.Haba Rubavu,Gakenke,Ngororero cyangwa Muhanga,abasizwe iheruheru na bo ni benshi.
Kuva kuri uyu wa mbere tariki 9 gicurasi, amarira ni yose.Ingo zagendesheje na zo ntizigira umubare.N’ubwo imihanda yatangiye gufungura gahoro gahoro,ibibazo ni byose.
Ariko burya ngo ibyago bya bamwe ni yo mahirwe y’abandi.Abanyamatagisi mato n’abamenyereye guheka ku migongo baricinya icyara ngo icyashara cyabonetse.Abakora ku munwa ar’uko bavuye Kigali bo bumiwe.
Nta mugayo kuko kwinjira muri Kigali cyangwa kuyisohokamo werekeza za Musanze(Ruhengeri)na Muhanga(Gitarama)byari intambara ikarishye. Nyabarongo na Nyabugogo zari zuzuye bidasubirwaho. Abantu babaye uruhuri hakurya no hakuno.Kubona umwanya mu mudoka byari iby’inkorokoro ku buryo n’izatwara imizigo zitanasize abantu.
Biteye agahinda
Koko rero mu Rwanda,kimwe no mu bihugu byinshi bya Afurika, imvura iragwa tukarushaho kurira ayo kwarika.Aho yakabaye igisubizo, igahita iba ikibazo,igatwara abantu n’ibintu.
Amazi y’imvura akava mu majyaruguru agasenyera abo mu majyepfo.Ejo bundi nanone izuba nirirasa,mu gihugu hose bazaba bataka ngo babuze amazi.
Twebwe n’ubwo tutize bihambaye,hari igihe twibaza niba uburyo bwo gufata neza amazi,kuyabika no kuyazigama nta Minisiteri bireba by’umwihariko ku buryo yabibazwa nk’itujuje inshingano zayo (responsabilité)kandi iteganyagihe ryari ryabyerekanye?Amazi se ntakwiye kujya mu bikorwa-remezo dore ko asiga yangije ibindi bikorwa bisanzwe nk’imihanda n’amateme?
Birumvikana ko ikihutirwa ubungugu ari ugutabara abasizwe iheruheru n’iyo mvura ndetse no kubashakira aho begeka umusaya.Ese hazakurikiraho iki mu kubikumira ku buryo buramba butari ukubwira abantu ngo nibimuke gusa,bave mu manegeka?
Igiteye agahinda ni uko ejo n’ejo bundi nta kindi tuzakora uretse gukura isayo mu mihanda no mu mifurege tujugunya hepfo cyangwa haruguru. Imvura nisubizamo,ibyo haruguru bizongera byisuke muri ya mihanda,ibyo hepfo bijye gusenyera n’abandi.Bikaba bityo nk’ihene yizengurukaho (cercle vicieux). Umva ko dufite abatekinisiye mu Karere no ku Mirenge!
Aron Manirarora,Karuruma/Kigali


text:
Umugeni utatangajwe amazina yakubiswe n’undi mugore mugenzi we amushinja ko umugabo bari bagiye kurushingana yahoze ari umugabo we kandi banafitanye umwana w’imyaka ine.
Uyu mugore yatunguranye ubwo yasesekaraga mu bukwe afite umwana, ahita yadukira abageni arabakubira. Maze asimbukira umugeni aramukubita umugabo bari kumwe aramwirukankana amuhungisha.
Amashusho yakwirakwiriye hirya no hino, yagaragaza uburyo uyu mugore utatangajwe amazina yari yarakaye, akaba yavugaga ko umugabo wakoze ubukwe ari uwe kandi bamaranye igihe. Usibye n’igihe bamaranye yerekanaga umwana w’umukobwa babyaranye mukuru uri mu kigero cy’imyaka 4.
Umugore kandi watumye ibyari ubukwe bihunduka intambara, mu nkuru ya News365, yatangaje ko uyu mugabo mbere y’umunsi umwe ngo akore ubukwe, yari yaraye iwe bararanye, gusa nta makuru yigeze ahishurira uwo bararanye ko afite ubukwe muri iyo minsi. Umugore yaje kumenya amakuru ko uwo yitaga umugabo we yashyingiwe ni ko kujya guteza imidugarano mu bageni arwana nabo inkunura akubita umugeni.


text:
Mukomere, abantu benshi bakunze gukenera kumenya neza amakuru ya Telephoni ngendanwa zabo, cyane cyane izikoresha Porogaramu ya Android. Hari bumwe mu byuryo bukoreshwa mu kugirango umenye amakuru utiriwe unyura ahabugenewe mu buryo bwihuse aribyo byiswe Codes
nyine ukoresha ngo ubigereho. Ibi murabisanga kuri iyi foto twagerageje kubashyiririraho. Muyibike ahantu mujye muyifashisha. Amahirwe masa.
Icyitonderwa:
Ntabwo izi codes zikora mu bwoko bwose bwa Android, biterwa na version yasohotseho. ikindi kandi murabona ko ibisobanuro biri mu cyongereza, byaba byiza mubanje gusobanuza mu gihe mugiye kuzikoresha, cyane cyane abatumva icyongereza.


text:
Huye: Imihanda mishya ya kaburimbo yabakijije imikuku n’ivumbi
Yanditswe na MUKAGAHIZI ROSE
Bamwe mu baturage b’Akarere ka Huye bakoresha imihanda yubatswe mu bice bitandukanye by’Umujyi wa Huye binyuze mu nkunga ya Banki y’Isi barishimira ko iyi mihanda yabakijije ivumbi n’imikuku byaterwaga no kunyura mu mihanda idakoze, kuri ubu ngo ibinyabiziga byabo ntibicyangirika ndetse n’impanuka za hato na hato zaragabanutse.
Umujyi wa Huye ukaba urimo gutunganywa nk’umwe mu migi itandatu yunganira Kigali. Mu kiganiro n’Imvaho Nshya, Uwamahoro Anastasia ucururiza ibiribwa mu murenge wa Tumba, avuga ko banejejwe cyane n’imihanda mishya begerejwe kuko yatumye barushaho kugira isuku, ngo batandukanye n’imikungugu kandi amazu yabo akodeshwa ararushaho kubona abakiliya.
Mbarushimana Joseph, akorera umwuga w’ubumotari i Cyarwa aho bita ku Gateme, avuga ko imihanda mishya ya kaburimbo yagabanyije impanuka ndetse amatara ku mihanda agatuma barushaho kwizera umutekano, akavuga ko iyi mihanda azayibyaza umusaruro arushaho kunoza serivisi atanga.
Yagize ati: “Dusigaye tugenda twishimye, kuko dufite ikizere cy’umutekano mu muhanda kubera nijoro haba habona.”
Ubuyobozi bw’Akarere ka Huye buvuga ko iyi mihanda n’indi myinshi ikomeje kubakwa biri muri gahunda yo kuvugurura uyu mugi.
Sebutege Ange, Umuyobozi w’Akarere ka Huye, agaruka ku bikorwa byakozwe muri uyu mushinga wo guteza imbere imigi yunganira Kigali harimo n’Umujyi wa Huye.
Yagize ati: “Mu bijyanye n’ibikorwa remezo hari imihanda irimo yubakwa mu karere ka Huye by’umwihariko mu mirenge ya Ngoma na Tumba ahari imihanda irimo kubakwa ifite uburebure bwa kilometero eshanu na metero 582. Iyi mihanda irimo kubakwa tukaba duteganya ko ku itariki ya 31 z’ukwa 8 izaba irangiye.”
Akomeza avuga ko bizafasha iterambere ry’aka karere cyane cyane guhahirana n’imigenderanire hagati y’abaturage batuye imirenge. Mu bindi, bimwe mu bijyanye n’ingaruka nziza ku bijyanye n’ikorwa ry’iyi mihanda ya kaburimbo mu mujyi wa Huye, ngo bizafasha kwihutisha iterambere ry’umugi, kuko imihanda ari kimwe mu byihutisha iterambere ry’umugi ndetse ikazamura n’imibereho myiza y’abaturage.
Meya wa Huye, ati “Imihanda yose iri mu mirenge iri mu gice cyahariwe umugi, icyo gihe biba bisobanuye ko ari uguteza umugi imbere, kongera ibikorwa remezo ndetse no gukomeza gufasha abaturage guhahirana. Ikindi harimo abantu bari bafite ibikorwa remezo bari barakoze nk’amahoteri ariko ubu biroroshye kugerayo. Turizera ko ibikorwa byabo by’ubucuruzi bigenda bitera imbere ndetse no mu gace ubu imihanda irimo yubakwa abaturage bari kwitabira kugenda bahubaka amazu agezweho kandi azahesha isura nziza Akarere ka Huye.”
Kuba muri uwo mugi hakigaragara inyubako zishaje zitajyanye n’igishushanyo mbonera, yabigarutseho agira ati “Akarere ka Huye ni kamwe mu turere 6 twunganira Umujyi wa Kigali, hari ibyo akarere kunganira Umujyi wa Kigali kaba gasabwa birimo no kuvugurura ibijyanye n’imyubakire. Hari gahunda ihari yo kugira ngo abantu barusheho kuvugurura ariko hakagira n’uruhare ruba rusabwa kugira ngo ibikorwa remezo by’ibanze bibanze bibagereho n’abantu nabo bakagira iyo gahunda yo kugenda bavugurura ibijyanye n’imyubakire n’amazu y’ubucuruzi.”
Avuga ko batangiye kuganira n’abafite amazu y’ubucuruzi mu buryo bwo kureba uburyo aya mazu yavugururwa no kureba uburyo bushoboka kuba byakorwa kandi bigakorwa mu gihe cya vuba.
Ahamya ko kuri ubu hari abashoramari batangiye kugana akarere ka Huye kubera ibikorwa remezo by’ibanze bihari.


text:
Minisitiri Nyirasafari asaba ko umuryango waba igicumbi cy’umuco w’ubutwari
Yanditswe na MUKAGAHIZI ROSE
Minisitiri w’Uburinganire n’iterambere ry’Umuryango Nyirasafari Espérance, arahamagarira ababyeyi gutoza abana indangagaciro nziza n’umuco w’ubutwari kuva bakiri bato no guharanira ko Umuryango uba igicumbi cy’umuco w’ubutwari.
Ni mu gihe ejo hashize u Rwanda rwizihije umunsi w’Intwari z’Igihugu wizihizwa ku itariki ya 1 Gashyantare buri mwaka. Insanganyamatsiko y’uyu mwaka igira iti “Dukomeze ubutwari twubake u Rwada twifuza”.
Minisitiri w’umuryango yibutsa ko imico myiza abana bayigira mu miryango, ingeso mbi nazo bikaba uko. Ni muri urwo rwego akangurira ababyeyi guha abana babo uburere bwiza, kubereka ingero nziza mu myitwarire n’imigirire no kubatoza umuco w’ubutwari bakiri bato.
Yagize ati “Niba uri umusinzi cyangwa udakunda umurimo, abagukomokaho nabo bazamera batyo. Twe turabyina tuvamo, tugomba rero kuzirikana ko nituva kuri iyi si tugomba kuzasiga abana beza, urubyiruko ruzima rugomba kudusimbura”.
Minisitiri Nyirasafari kandi yasabye urubyiruko kwirinda ingeso mbi zibangiriza ubuzima zikangiza ahazaza habo heza, cyane cyane ibiyobyabwenge, no kwishora mu mibonano mpuzabitsina imburagihe.
Yarukanguriye kurangwa n’indangagaciro na kirazira by’umuco nyarwanda, kandi bagaharanira kuba intwari.


text:
Ubwo hatangizwaga igihembwe cy’ihinga 2021B mu Karere ka Burera, kuri site ya Bucyaba, mu Kagari ka Kabona, mu Murenge wa Rusarabuye; ahagiye gutuburirwa imbuto y’ibigori y’ubwoko bwa WB605 kuri hegitari 20, abahinzi bishimiye iyi gahunda, bakaba biteze no kwinjiza ifaranga riturutse ku mirimo igiye kuhakorerwa.
Muragijimana Solina ni umwe mu bahawe akazi kuri Site ya Bucyaba, yagaragaje ibyishimo ku bw’iki gikorwa cy’itubura.
Yagize ati:”Kubona imbuto nziza y’ibigori ku gihe bituma umuhinzi ahingira igihe. Iyo yitaye ku myaka ye, nta kabuza agira umusaruro mwinshi kandi mwiza, ku bw’iyo mpamvu ndashimira Perezida wa Repubulika Paul Kagame kuri gahunda nyinshi zigamije gukura abaturage mu bukene zirimo n’iyi yo gutubura imbuto nziza y’ibigori. Hehe no kongera gukubita amaguru njya gushakira imbuto kure”.
Umusore w’imyaka 20 witwa Nirambe Elie, na we ni umwe mu bahawe akazi mu bikorwa byo gutunganya ahazatuburirwa iriya mbuto, yagize ati:”Iki gikorwa kidufitiye akamaro kanini nk’abatuye uyu murenge ndetse n’Akarere muri rusange kubera ko usibye kuba tugiye kujya tubona imbuto y’ibigori hafi; tuzabona n’akazi kaduhesha amafaranga; kandi burya uwabonye amafaranga iyo atayapfushije ubusa atera imbere”.
Umuyobozi w’Akarere ka Burera, Uwanyirigira Marie Claire, atangiza iki gihembwe cy’ihinga, yabwiye abaturage ko uriya mushinga utagamije gutubura imbuto y’ibigori gusa; ahubwo ko hazanatuburwa iy’ibirayi; bityo abasaba guha agaciro gahunda nk’iyi igamije kubafasha kugira ngo babone imbuto nziza hafi, hakiyongeraho kuba bagiye kubona akazi mu mirimo izakorerwa kuri iyi Site ya Bucyaba.
Ati: “Ibigori mugiye guhinga aha hantu ndetse n’ibizahingwa ahandi nko kuri Site za Busaga na Ndongozi si ibyo kotsa. Iyi gahunda igamije gutubura imbuto y’ubu bwoko bw’ibigori (WB605) kugira ngo abaturage ba Burera namwe murimo bayibone hafi; tunasagurire ahandi mu gihugu, ndetse no hanze yacyo. Ibyo ntibyashoboka muramutse mutazirikanye agaciro n’intego y’iyi gahunda. Murasabwa kudatetereza Umukuru w’Igihugu cyacu Nyakubahwa Paul Kagame ubazirikana kuri uru rwego”.
Yibukije abatuye Akarere ka Burera akamaro ko guhuriza hamwe ubutaka hagamijwe kubuhingaho igihingwa cyatoranyijwe; ko ibigori, ibirayi, ingano n’ibishyimbo ari byo bihingwa byatoranyijwe bigomba guhingwa ku butaka bwahurijwe hamwe muri kariya karere; bitabujije ko n’ibindi bihingwa babihinga; ariko bakabikora bakurikije gahunda n’inama bagirwa n’inzego zishinzwe ubuhinzi ku mirenge no ku rwego rw’Akarere.
Umuyobozi w’Akarere ka Burera Uwanyirigira yabasabye kandi gukoresha ifumbire mu bikorwa byabo by’ubuhinzi kubera ko byongera umusaruro; kandi igihe basaruye bagahunika neza umusaruro wabo kugira ngo utangirika.
Padiri Twizeyumukiza Jean Claude wari uhagarariye Paruwasi ya Ruhengeri, yavuze ko bashimishwa no kuba umufatanyabikorwa w’Akarere ka Burera mu bikorwa bitandukanye bigamije guhindura imibereho y’abagatuye ikarushaho kuba myiza.
Yakomeje agira ati:”Ibigori ni kimwe mu bihingwa byatoranyijwe guhingwa muri aka karere muri gahunda yo guhuza ubutaka, kandi birahera cyane. Ni yo mpamvu nka Paruwasi ya Ruhengeri twiyemeje kuba umufatanyabikorwa mu gutubura imbuto y’ubu bwoko bw’ibigori kugira ngo abaturage bayibone hafi, babashe guhingira igihe, beze byinshi kandi byiza, batere imbere kandi burya iyo umuturage ateye imbere igihugu na cyo kiba giteye imbere”.
Abaturage bakanguriwe kubyaza umusaruro amahirwe begerejwe.


text:
Kuwa 25 06 2021 Kuri Kigali Public Library Akimana Divine ku bufatanye na Rwanda National Commisional of UNESCO(CNRU) na Kigali Public Library yamuritse igitabo cye cya Mbere yise SCARS THAT SHAPE US (inkovu ziduha isura)
Ni igikorwa kitabiriwe na Mama we ,Mwarimu wa mwigishije incuti ze za hafi ndetse n’abandi benshi, igikorwa cyatanjyiye saa munani zishyira saa cyenda, umusanjyiza jambo yatanjyiye yakira abantu bitabiriye icyo gikorwa .
Yakomeje amubahata ibibazo bijyanye n’iki gitabo cye ubundi uyu Mwanditsi Akimana Divine akagenda abisobanura.
Mu byo yasobanuye yakomoje kuri iki Gitabo cye, avuga ko iki gitabo cyandikiwe abantu bose bahuye ni kibazo cyo mu mutwe , avuga ko bagomba kubahwa ndetse bagahabwa agaciro.
Abajijwe impamvu yahise mo kwandika iki gitabo muri ubu buryo yagize ati” impamvu y’ibi byose ni ukuntu Papa yadutaye tukiri bato, ndetse atanga urugero muri South Soudan avuga ko muri 2018 abana benshi bapfuye, ibyo byose byamukoze ku mutima yumva ko hari icyo agomba gukora.
Kuva icyo gihe ni yumvise mo ko hari ikintu ngomba gukora nkarwanya akarengane gakorerwa Abana n’aba Mama.Ndetse iki gitabo kikaba isomo kuri bagenzi banjye bahuye n’ibibazo bimeze nk’ibyanjye.
iki gitabo yavuze ko kugeza ubu Copi yacyo yageze mu RWANDA ugishaka ya kibona kuri kigali Public Libraly, usha ku kigura wagisanga kuri AMAZON cyangwa ugahamagara 0787855855, bidatinze hari abahise bagura icyo gitabo baragicyura.
Mama wa Akimana Divine abajijwe uko yakiriye igikorwa umwana we akoze amaranga mutima ya murenze avuga ko bitamutunguye kuba umwana we abikoze kuko yabihigiye kuva cyera
Akimana Divine avuga ko agifite ibitabo byinshi ateganya gushyira hanze


text:
Imitoma ni kimwe mu buryo bwifashishwa kugirango ushimishe uwo ukunda kuko burya umutima ukunda rimwe na rimwe uba ukeneye amagambo aryoshye yo kuwuruhura. Aha rero hari amwe mu magambo wabwira umukunzi wawe akanezerwa ariko ukoresheje umunwa wawe udakoresheje telefone cyangwa se ibaruwa kuko burya iyo wivugiye ijambo n'akanwa kawe bituma uwo uribwiye arizirikana kurushaho.
Hano hari amagambo amwe n'amwe yagufasha kuryohereza uwo ukunda, ukamugaragariza koko ko akuri ku mutima.
Mugihe muganira, mubwire uti:
●Ibyo nkora byose ni ukugira ngo nzabane nawe ubuzima bwanjye bwose,
●Zahabu zose na diyama ziri ku isi ntabwo bihagije ngo umuntu abe yagura urukundo umutima wanjye ugufitiye
●Imana yarakundemeye kugira ngo nguteteshe
● Urukundo rwawe rwarantwaye
● Nabaye nk'umusazi kubera wowe
●Sinshobora guhagarika kugutekerezaho
●Sinshobora na rimwe gutera agahinda umutima wawe
●Sinshaka kubyuka kubera inzozi nziza nari ndimo hamwe nawe
● Iyo turi kumwe numva ntekanye
●Namaze kuvumbura urukundo rw'ukuri muri wowe
●Nkunda kuganira nawe
●Nkunda uburyo unkunda
● Nshimira Imana umunsi wa mbere yakunzaniye mu buzima bwanjye
●Ndifuza kumarana nawe ubuzima bwanjye bwose
●Nzaguha umutima wanjye wose, umubiri wanjye n'ibitekerezo byanjye byose
●Nzajyana nawe ku mpera z'isi mu gihe uzaba ukinkunda
●Sinshobora kukurutisha amafaranga n'izahabu
●Nzemera guca mu bikomeye n'ibihome byose kugira ngo nzabane nawe
●Ndasaba Imana kugira ngo ikunzanire vuba bishoboka
Niba kugukunda ari icyaha nzemera mbe umunyabyaha
●Niba urukundo ari impumyi sinifuza kongera kubona umucyo w'umunsi ukundi
● Ubuzima butagufite ni nko kujya kuryama warangiza ukarota nabi cyangwa se ntugire inzozi nziza
●Kugukunda ni nko kwibera muri paradizo cyangwa mu ijuru.
ââ¬Â¢ Kugukunda bindyohereza ubuzima
Source : https://yegob.rw/amwe-mu-magambo-meza-wakoresha-uganira-numukunzi-wawe-akaryoherwa/


text:
Buri mwaka tariki 14 Gashyantare uba ari umunsi wahariwe abakundana ku Isi hose. Muri uyu mwaka uyu munsi usa n'uwiteguwe cyane bitewe n'ibirori binyuranye abahanzi bagiye bategura cyangwa bategurirwa mu rwego rwo gushaka gususurutsa abakundana babakunda. Kuri ubu kimwe mu bitaramo byitezwe muri Kigali ni ikizabera ahahoze ari kwa Virgile.
Iki gitaramo cyateguwe na Kate Gustave umwe mu banyamakuru bakomeye hano mu Rwanda afatanyije n'akabari kitwa Miami Bar kari ahahoze hitwa kwa Virgil. Bateguye iki gitaramo mu rwego rwo gufasha abatuye mu gace k'i Gikondo kwizihiza umunsi w'abakundana mu birori binogeye amaso.
Iki gitaramo byitezwe kizaba tariki 14 Gashyantare 2019 mu kabyiniro twavuze hejuru. Ku babishaka, guhabwa ameza ni ukwishyura 20,000 frw umuntu akazayanywera acurangirwa umuziki na Dj Phil Peter na Dj Lenzo mu gihe umuhanzi watumiwe muri iki gitaramo we ari Yverry umusore wamenyekanye cyane mu gukora indirimbo zinyuranye z'urukundo zigakundwa.


text:
Abanyarwanda ntibagiraga amategeko 10 nk’ayo Imana yahaye Musa gusa,ahubwo yarengagaho ayo mategeko yabaga akubiyemo ibintu byinshi,byaba amategeko mboneza mubano,umurimo,kubaha Imana,kubaha ababyeyi,kubaha abayobozi n’ibindi.
Amwe mu mategeko yari kimomwa,ni aya akurikira:
1.Ntugahirahire ngo uvuge Imana y’I Rwanda nabi
Cyaraziraga kuvuga Imana y’I Rwanda nabi,byari ihame ko buri wese agomba kuyubaha,kuyishimira no kuyiha icyubahiro. Ibyo byagaragariraga mu migani bacaga,aho bagiraga bati:”Imana yirirwaga ahandi igataha I Rwanda,urugo rutizera Imana rworora imbwa,Ikura ku cyavu,ikura kure” n’iyindi myinshi igararira mu yerekana ko bari bazi Imana.Hari umugani bakundaga guca mu buryo buzimije aho bagiraga bati:”Umutindi avuma iritararenga”Mu by’ukuri si izuba bashakaga kuvuga,ahubwo ni ibihe Imana yaremye ,bikavuga ko uko biri kose utagomba guhuga ngo uteshuke ku Mana,kuko ariyo igenga ibihe,igatanga umucyo n’imvura,n’umwero w’ubutaka.Iyo umubyeyi yagushimiraga ikintu cyiza runaka ukoze,yafashaga ibiganza hasi akagira ati:”Ngufatiye intayega”Aribyo bivuga ko,uko isi idahinduka,ariko n’Imana idahinduka,izakomeza kukuba hafi.
2.Kubaha abayeyi byari ihame ndagabuvivi
Nta wakinishaga kubahuka umubyeyi uwo ari we wese,kabone n’aho yabaga atarakubyaye.Ihame ryariuko ugomba kubaha abakuruta bose,ukubahiriza abakiri bato,bikagendana no gufasha ababyeyi no kuyoboka ubutegetsi.
3.Kwirinda kwica
Kwica byari umuziro mu banyarwanda,uwavutsaga undiubuzima,na we baramwicaga,ibyo bikagendana no kwirinda kurwanira ubusa,kuko n’ubwo abanyarwanda bari indwanyi,nta wapfaga kugaba igitero cyangwa kurwana nta mpamvu igaragara ibimuteye.Yagombaga kuba ifitiye abanyarwanda bose akamaro.
4.Bagiraga umunsi w’ikiruhuko
Nk’uko tubizi mu byabaye ku ngoma z’abami bamamaye ku ngoma z’u Rwanda,umwami Yuhi IV Gahindiro,ni we washyizeho indangaminsiy’imirimo ku banyarwanda.Icyumweru cy’abanyarwanda cyagiraga iminsi umunani,bakagira umunsi umwe w’ikiruhuko muri icyo cyumweru.Umunsi w’ikiruhuko w’abanyarwanda ,wari ku wa karindwi w’cyumweru,icyo gihe nta wakoraga,cyane cyane imirimo y’isuka,abaturage bahuriraga hamwe bakaganira doreko ibyo gusenga bitabagaho nk’uko mu bihe byacu bimeza.Icyo gihe umwami yiriranwaga n’abagore be baganira n’umuryango we wose,nta wamuzaniraga ibibazo by’imanza,kuko yazicaga ku munsi wok u wa gatatu no kuwa kane.Uwo munsi w’ikiruhuko,warubahirizwaga mu gihugu hose,ubirenzeho agahanwa,nk’uwagiye guhinga bakamwambura isuka,ndetse bakaba banamukubita iyo yabisubiraga,bavugaga ko yawishe(atawubahirije).Abatarawubahirizaga bakabigira umuco,bahanishwaga kugwirwa n’imvura mbi ya rukukumba n’amahindu.
5.Birindaga kwiyandarika no kwandagara mu ngeso z’ubusambanyi
Ni yo mpamvu bangaga ibinyendaro,n’utwaye inda y’indaro bakajya kumuroha.
6.Kwiba byari umuziro mu bantu
Icyo wifuzaga cyose wagisabaga umuturanyi,yaba atagifite ukacyaka umutware umutwara,kuko ari we wabaga uhagarariye umwami kuri uwo musozi.
7.Kubeshya,kubeshyerana no Kuzimura
Byagayishaga ababikoze,bigatuma bakurwaho icyizere.
8.Ko kamwa n’ingeso y’ubusinzi
Byaraziraga bigatera icyangiro ku wo bibonetseho,uwabigize ingeso akabigayirwa.
9.Kwifuza iby’abandi
Na byo byagaragaraga nko kwimakaza umuco w’intakabona no kutiha,bikagaragaza no kutita ku murimo kw’abameze batyo.Aho ni ho baheraga baca umugani ugira uti:”Wikanira umugisha w’undi,ukannya ibuye.”
10.Urukundo no gufasha byari ihame
Kwanduranya,kwica umubano,guteranya abantu,amazimwe no kwimakaza inzangano byaraziraga cyane,kuko imigenzo yo kubana yarubahwaga cyane.Mbese hari uwabana adakunda?Abakurambere bagiraga urukundo rw’agahebuzo,bikagaragarira mu bikorwa byo kugabirana inka,gushyingirana,kunywana,kurinda ubusugire bw’igihugu,kubahana n’ibindi
Byavuye mu gitabo Imizi y’u Rwanda cya Nsanzabera Jean De Dieu


text:
[wptab name=’Isomo: Yonasi 3′]
Isomo ryo mu gitabo cy’umuhanuzi Yonasi 3,1-10
Ijambo ry’Uhoraho ribwirwa Yonasi ubwa kabiri, riti «Haguruka ujye i Ninivi, umugi mugari, maze ubamenyeshe icyo nzakubwira.» Yonasi arahaguruka maze ajya i Ninivi akurikije ijambo ry’Uhoraho. Ninivi rero ikaba umugi mugari bihebuje, kuwugenda byari iminsi itatu. Yonasi yinjira mu mugi, akora urugendo rw’umunsi umwe. Yigisha agira ati «Hasigaye iminsi mirongo ine, maze Ninivi ikarimbuka.» Abantu b’i Ninivi bemera Imana, batangaza igisibo, bambara ibigunira, kuva ku mukuru kugeza ku muto. Rya jambo riza kugera ku mwami wa Ninivi, na we ahaguruka ku ntebe ye y’ubwami, yambura igishura, yambara ikigunira, yicara mu ivu. Nuko batangaza muri Ninivi iteka ry’umwami n’abakuru bo mu gihugu, rivuga riti «Abantu n’inyamaswa n’amatungo, ari amaremare n’amagufi, ntibigire icyo birya, ntibirishe kandi ntibinywe n’amazi. Nibyambare ibigunira, baba abantu, zaba inyamaswa, nibitakambire Imana n’imbaraga zose, maze buri wese areke imigirire ye mibi, n’urugomo rwitwaza amaboko. Ni nde wamenya niba Imana itahindura imigambi, umujinya ugashira mu mutima, maze ntitube tugipfuye?» Imana ibonye ibyo bakoraga, n’uko bahinduye bakareka imigenzereze yabo mibi, na yo ihindura imigambi, icyago yari yabateguje ntiyakibateza.
[/wptab]
[wptab name=’Zaburi ya 129 (130)’]
Zaburi ya 129 (130),1-2, 3-4, 7bc.8
Uhoraho, ndagutakambira ngeze kure,
Uhoraho, umva ijwi ryanjye.
Utege amatwi ijwi ry’amaganya yanjye!
Uhoraho, uramutse witaye ku byaha byacu,
Nyagasani, ni nde warokoka?
Ariko rero usanganywe imbabazi,
kugira ngo baguhoranire icyubahiro.
kuko ahorana imbabazi,
akagira ubuntu butagira urugero.
Ni we uzakiza Israheli
ibicumuro byayo byose.
[/wptab]
[end_wptabset]


text:
Isomo ryo mu gitabo cya Esitera 4,17k-m.r-t
Umwamikazi Esitera yari mu cyunamo gikomeye, atakambira Uhoraho, Imana ya Israheli, agira ati «Mana yanjye, Mwami wacu, nta wundi nkawe! Ntabara, dore ndi jyenyine kandi nta wundi wangoboka atari wowe; kuko ndiho nishyira icyago. lKuva mu buto bwanjye, abo mu bwoko bwa data bambwiraga ko ari wowe, Nyagasani, wahisemo Israheli mu mahanga yose, n’ababyeyi bacu, ubahitamo mu bakurambere babo bose ngo bakubere umurage ubuziraherezo. Kandi ko wabarangirije ibyo wababwiye byose. mUbu ngubu ariko twagucumuyeho, utugabiza ibiganza by’abanzi bacu, kuko twasenze ibigirwamana byabo. Uri intabera, Nyagasani! Unshyire ku minwa imvugo iryohereye ningera imbere y’intare, maze utere umutima we kuzinukwa uturwanya ku buryo azarimbukana n’abafatanyije na we. Twebweho, ukuboko kwawe kuturamire! Untabare ndi jyenyine, nta wundi ngira atari wowe, Nyagasani! Uzi byose. Uzi ko nanga icyubahiro baha ibyigomeke; uburiri bw’abatagenywe buntera ishozi kimwe n’ubw’umunyamahanga uwo ari we wese.
Zaburi ya 137(138), 1-2a, 2bc-3, 7c-8


text:
Umuhanzikazi w’indirimbo zahimbiwe Imana Gaby Kamanzi yashimangiye ko gusenga ari ibintu by’agaciro mu buzima bwa gikirisito kubera ko, uko usenga ari nako Imana igenda iguha umugisha.
Ibi yabitangaje kuri uyu wa kane mu kiganiro yagiranye n’umunyamakuru w’isezerano.com,aho yasobanuye neza agaciro aha gusenga Imana mu buzima bwe bwa buri gihe.
Yagize ati :”gusenga ni ibintu bya ngombwa kuko iyo umuntu asenga aba avugana n’Imana,kandi uko urushaho kuyegera ni nako igenda iguha umugisha,ikanaguhishurira ibyo utari uzi maze ikakwereka umugambi wayo ku buzima bwawe”.
Uyu muhanzikazi yakomeje agereranya gusenga nk’ umwana uri kuganira n’umubyeyi we,ndetse biranamutangaza kuba waba uri umwana ntuganire na papa wawe.
Ati :”gusenga ni nko kuganira n’umubyeyi wawe, byaba aribyo kwibaza mu gihe waba uri umwana ntuganire na papa wawe”.
Umuhanzikazi Gaby Kamanzi yakiye Yesu mu mwaka wa 1997,aza kujya muri Shekinah praise and worship team yo mu itorero rya Restauration mu mwaka wa 1999.Gaby Kamanzi akaba amaze igihe kitari gito mu buhanzi bw’indirimbo zahimbiwe Imana.


text:
Mu rukundo ntihagomba ibintu bihambaye cyane cyangwa ngo bisabe amafaranga kugirango umukobwa abashe gukunda umuhungu.Hari ibintu bito bito wakorera umukobwa akishima cyane bidasabye amafaranga.
1.Kuzanira umukobwa ibyo yari akeneye
Ntibyoroha kenshi kujya imbere y’umuhungu umubwira ngo nkeneye iki, nshaka iki ,cyangwa wanguriye iki n’iki.Iyo umuhungu yibwirije akabona ko hari ibikoresho bimwe na bimwe ukeneye biranezeza cyane.Umusore ashobora kujyana umukobwa mu iduka, mu isoko n’ahandi akamugurira udukoresho tumwe na tumwe akeneye yari yarabuze uko atumusaba.
2.Kwicara ugatega amatwi umukobwa mukundana
Iyo uri mu bitekerezo byinshi ufite umunaniro ,bigusaba akenshi ko ufata akanya ukaruhuka.Iyo rero umuhungu amenye ko usa nuwigunze akagutega amatwi bigira byinshi bikubwira.
3.Gusangira
Gushaka umwanya mugasangira ni ikimenyetso gito ariko gihambaye kuko cyongera urugwiro n’urukundo. Gusa si ngombwa ngo bimuhende cyane kuko ashobora no kugura agakawa(coffee) cyangwa yewe ka fanta mukicara hasi mugasangira.Iyo yibwirije birashimisha.
4.Kumwohereza ubutumwa bugufi
Ntibihenda ndetse ntibisaba n’ibyamirenge gusa bisobanuye byinshi ,wenda hari abahungu batabyitaho.Ubutumwa cyangwa impano(cards ) si ibyumunsi w’abakundanye gusa cyangwa indi minsi mikuru gusa.Hari umukobwa utegereza impano cyangwa ubutumwa agaheba.Iyo umuhungu yibwirije akabikora biranezeza cyane.
5.Gutembera ahantu
Tugenda mu modoka zitwara abantu, bikadufasha ariko bikanatunaniza rimwe na rimwe.Hari ubwo wumva ushaka kwitaruraho gato mu mihangayiko ya buri munsi ,biba byiza iyo mugiye nk’ahantu hitaruye maze akaba ariwe ukuyobora.Ibi nabyo binezeza abakobwa cyane.
6.Kumubwira ko yambaye neza
Umuntu ukubwiye ko wambaye neza aba yakwitayeho ,bituma wumva umwishimiye ukarushaho kumukunda niyo ntakindi yaguha.


text:
Gicumbi: Ubwoba ni bwose ku muturage watemaguriwe urutoki
Ubuyobozi bwagiranye inama n’abaturage, buhumuriza uwatemaguriwe urutoki, buvuga ko umugome nta ntebe afite ko ndetse mu gihe cy’ukwezi aba yafashwe.
Ngabituje Dosantos wo mu mudugudu wa Cyamabano mu kagari ka Murehe mu murenge wa Giti, avugako mu gitondo cyo kuri uyu wa kabiri yazindutse ajya kwahirira amatungo agasanga bamutemeye urutoki.
Ngabituje, avuga ko nubwo uwakoze ubu bugizi bwa nabi atarafatwa ngo ashyikirizwe inzego zibishinzwe, ngo muriwe ntabwo atuje. nyuma yo gukorerwa uru rugomo, avuga ko uwamutemeye urutoki atigeze arobanura imibyare iriho ibitoki n’itabifite.
Yagize ati:”Mu by’ukuri ntabwo nabashije kuyibara umubare ariko wenda ncishirije yaba ari nka makumyabiri. ibitoki n’imibyare y’amatere bagiye barambika hasi, nagize ubwoba bukomeye cyane kuko nahise ntekereza ko n’ubundi uwo muntu wakoze ibi bintu arinjye yashakaga, kugeza ubu ntamutekano mfite”.
Bosenibamwe Aime, umuyobozi w’intara y’amajyaruguru nyuma yo kumenya iki kibazo, yageze aho ubu bugome bwabereye, yasabye umunyamabanga nshingwabikorwa w’umurenge wa Giti gufatanya n’abaturage bakongera kumuterera urutoki.
Yagize ati: ”Muyobozi w’umurenge Olivier, uriya muturage watemewe urutoki mubikurikirane, ni ibikorwa by’ubugome. Mwereke umugome ko nta mwanya afite, mwishyire hamwe mwese nk’abanyagiti, izo ntoki mwongere muzimuterere”. Yongeraho ko yifuza kugaruka bamubwira ko byakozwe.
Kuba uwabikoze ataramenyekana, umuyobozi w’intara y’amajyaruguru yasabye polisi ikorera muri aka karere ka Gicumbi guhiga bukware umugiziwanabi wabikoze, akabayafashwe mu gihe kitarenze ukwezi kumwe.
Guverineri yagize ati:”Ariko nyir’ugukora aya mahano mu muhige kugeza igihe azabonekera. Nyakubahwa DPC(umuyobozi wa Polisi mu karere), turashaka ngo tudaha intebe abagome n’abagizibanabi, ni ukubahigisha uruhindu aho bari hose, turatanga ukwezi kumwe azabe yafashwe”.
Umurenge wa Giti, wasuwe n’umuyobozi w’intara y’amajyaruguru ni umwe mu mirenge y’akarere ka Gicumbi yeramo urutoki cyane. Uretse iki kibazo cy’urutoki cyashakiwe inzira cya kemurwamo, hari n’ibindi bibazo by’abaturage Guverineri yakemuye mu nama yagiranye nabo afatanije n’izindi nzego mu karere.
NAMAHIRWE Pascaline
Intyoza.com / Gicumbi


text:
Bisate ni hamwe mu hantu Dian Fossey wari uzwi nka Nyiramacibiri yanyuraga agiye mu Birunga;ubu hateye imbere ku bufatanye na KALISOKE na Diane Gorilla Fund, hatezwa imbere uburezi n’ibikorwa by’abahaturiye.
Ikigo cya Kalisoke gifite ibikorwa byinshi mu gukora ubushakashatsi ku ngagi no kubungabunga ibinyabuzima muri Pariki, bakanagira gahunda zo gufasha abaturiye pariki mu mibereho yabo.
Kuva 2006 bakorana n’ikigo cy’amashuri cya Bisate babafasha babaha ibikoresho by’ishuri.
Mu mwaka wa 2010 Kalisoke yabafashije kububakira ibyumba by’amashuri bitandatu, banasannye amashuri babaha n’ibigega by’amazi.
Impanvu Kalisoke ifasha ibikorwa by’iterambere bya Bisate ni uko bafitanye amateka ya kera n’imikoranire y’igihe kirekire kuko ari ho Dian Fossey yazaga agaparika imodoka agiye muri pariki y’ibirunga, abaturage baho bakamutwaza ibyo yabaga ajyanye mu ishyamba; nina ho yaguriraga ibintu yabaga akeneye.
Mu mwaka wa 2015 bubakiwe isomero bahabwa za mudasobwa bizafasha abanyeshuri baho gukura bakunda kubungabunga urusobe rw’ibinyabuzima n’ibidukikije.
Ese Kalisoke na Dian Fossey Gorilla Fund ni iki?
Dian Fossey Gorilla Fund ni ikigo cya Nyiramacibiri cyashyizweho mu rwego rw’ ubushakashatsi ku ngagi zo mu Birunga mu 1967.
Abayobozi b’ikigo cy’ubushakashatsi no kubungabunga ingagi n’urusobe rw’ibinyabuzima muri Karisoke ishami rya Fondasiyo Dian Fossey Gorilla Fund batangaza ko Kalisoke ari ikigo cy’ubushakashatsi ku ngagi zo mu Birunga gikorera ibikorwa muri Pariki y’ Ibirunga bagakurikirana ubuzima bwa buri munsi bw’ingagi.
Baragira bati “tubungabunga ubuzima bw’ ingagi zo muri Pariki y’Ibirunga, tugakora ubushakashatsi tunabungabunga ibindi binyabuzima birimo”.
Mu buzima bwa buri munsi, Dian Fossey Gorilla Fund bafatanyije n’Ikigo cy’Igihugu cy’Iterambere (RDB) basobanurira abaturage uburyo bagomba kuzibungabunga, hirindwa ba Rushimusi, banasobanurira abanyeshuri ku bigo by’amashuri kubungabunga urusobe rw’ibinyabuzima.
Abakozi bashinzwe ubuzima bwazo umunsi ku munsi na bo bakora raporo ya buri munsi bakerekana uko ziriwe, mu gihe zirwaye bakazivura.
Marie Chantal Nyirabera


text:
Bralirwa yihaye intego ko mu mwaka wa 2020, nibura 60% z’ibyo ikenera mu kwenga ibinyobwa yaba ibikura mu Rwanda, ibi byatumye ishora mu bikorwa by’ubuhinzi cyane cyane ubw’ibigori nka kimwe mu byo ikenera yenga inzoga kandi gisanzwe cyera mu Rwanda.
Mu mwaka wa 2010, ubuyobozi bwa Bralirwa na Minimex bwashoye ku buryo bungana mu buhinzi muri Ndego mu Karere ka Kayonza mu mushinga wiswe Bramin. Ni ku nkuka z’ikiyaha cya Ihema ahatunganyijwe hegitari 650. Kugeza ubu hegitari zigera kuri 337 zihingwa mu buryo buhoraho kuko huhirwa mu buryo bugezweho hifashishijwe amazi bakurura muri icyo kiyaga.
Imirimaa ya Bramin uyirebera ahirengeye
Umuyobozi wungirije ushinzwe ubuhinzi muri Bramin, Nsabimana Stanislas, avuga ko ubuhinzi buhakorerwa bwibanda ahanini ku bigori, biri ku buso bwinshi kuko muri iki gihembwe biri kuri hegitari 165, bagahinga n’ibishyimbo kuri hegitari biri 26, na hegitari 26 ku bwoko bw’ingano bushya bukigeragezwa mu Rwanda bwitwa barley, na hegitari 26 ku birayi, ahandi hasigaye hagahingwa ubwoko bw’imboga butandukanye.
Nsabimana Stanislas ushinzwe ubuhinzi muri uyu mushinga
Uretse ibigori bikoreshwa na Bralirwa mu kwenga inzoga, ibindi bihingwa avuga ko babigurisha ku baturage b’ako gace, ndetse bikanafasha mu gutunga abakozi bagera kuri 80 bahakorera mu buryo buhoraho.
Aha ni mu cyanya cya Pariki y’Akagera, niho hafatirwa amazi bakoresha, ku kiyaga cya Ihema, iyi nzu irimo imashini zizamura amazi ku muvuduko wa metero kibe 580 ku isaha (580m3/h)
Aha ni mu mirima hagati, hari idamu ibikwimo amazi akizamurwa mu kiyaga mbere yo gukoreshwa, ibika metero kibe 8400 z’amazi (8400m3)
Nsabimana asobanura ko guhinga mu buryo bugezweho byongera umusaruro ku buso, ariko ko wiyongera buhoro buhoro bitewe n’impamvu z’ubutaka, imbuto n’inyongeramusaruro zikoreshwa.
Agira ati "Umusaruro uriyongera kuko dutangira guhinga igihingwa cya mbere muri Gicurasi umwaka wa 2013, ibigori twahinze bwa mbere twabyejejeho toni enye n’igice kuri hegitari, ariko uko twagendaga twiga ubutaka tunamenya inyongeramusaruro tugomba gukoresha, umusaruro wagiye wiyongera kuko mu mwaka wa 2016 twari tumaze kugera kuri toni 8 z’ibigori kuri hegitari. Ibirimo ubu dushobora kuzagera kuri toni icyenda ariko intego ni ukugera kuri toni 12 kandi ndahamya ko tuzarangiza umwaka wa 2020 iyo ntego twayigezeho".
Hakoreshwa imashini zitembere mu murima zuhira imyaka
Guhinga kijyambere ni ibintu bisaba ishoramari, Nsabimana avuga ko gutunganya ubutaka gusa byatwaye miliyari zisaga eshatu z’amafaranga y’u Rwanda, agira ati "Dutangira mu 2010 hari ishyamba nk’uko mubona duturiye Pariki y’Akagera, byasabaga kubanza kuhatunganya. Mu mpera za 2012 nibwo twatangiye gushyiramo izi mashini zuhira, muri Gicurasi 2013 dutangira guhinga neza, hari hamaze kugenda byibura miliyari eshatu na miliyoni magana ane, kandi byagiye byiyongera kuko ubutaka busaba guhozaho".
Abaturage bakora muri iyi mirima, bavuga ko byabafashije kwiteza imbere cyane ko aka gace gakunze kugira amapfa cyane.
Bamwe mu bo twasanze mu kazi baduhaye ubuhamya
Nsengiyumva Theodore wo muri Ndego, avuga ko atandukanye cyane n’abadakorera muri Bramin, avuga ko byamufashije kujya mu kimina kimufasha kuzigama, akaba yarabashije kubaka inzu atuyemo n’umugore we n’umwana. Ikindi kandi ni uko abahakorera bose bishyurirwa ubwisungane mu kwivuza ku bantu batatu, ufite umuryango ubarengeje akiyongereraho.
Mukagasana Christine w’imyaka 45, yatangiranye na Bramin mu mwaka wa 2010, agira ati, "Aha hantu haradufashije cyane, hari ikibina mbamo ntangamo ibihumbi birindwi magana atanu ku kwezi, aha hamfasha kuyabona. Ikindi ntunze abana batandatu biga kandi ndi umupfakazi".
Batamuriza Aline Pascal ushinzwe Itumanaho muri Bralirwa, avuga ko gushora mu buhinzi bigamije kugabanya ibyo Bralirwa ikura hanze byakabaye biva mu Rwanda, agira ati, "Impamvu y’uyu mushinga, ni uko twumvaga ko mu bintu dukeneye mu kwenga inzoga, ibyinshi twajya tubikura hano mu Rwanda kuko bishoboka. Ikindi harimo no guteza imbere imibereho y’abaturage".
Batamuriza asobanura impamvu z’uyu mushinga
Uretse uyu mushinga, Batamuriza avuga ko mu mwaka ushize bari bafite umushinga wakoranye n’amakoperative y’abahinzi b’ibigori 50 bo mu karere ka Rwamagana, babafasha kongera umusaruro kuri hegitari ndetse no kunoza umusaruro ku buryo ugera igihe cyo kujya ku isoko wujuje ubuziranenge.
Uyu muyobozi yagaragaje ko kugabanya ibyo Bralirwa itumiza mu mahanga ikoresha mu rwengero, bizagabanya icyiguzi bibasaba kuko iyo bivuye hanze biza bihenze cyane kubera ingendo ndende kurusha uko byagurirwa mu Rwanda, mu mwaka ushize ikaba yari igeze kuri 32%.